7 Syarikat Terkenal Dunia Yang Diasaskan Oleh Pelajar

Sejak dahulu lagi, kita telah didoktrinkan bahawasanya pelajar tugasnya adalah belajar semata-mata.

Malah ada pelajar yang terlalu asyik menelaah buku teks dan latihan sehingga tidak peka dengan berita penting dunia.

Tahukah anda, terdapat beberapa syarikat yang telah diasaskan oleh pelajar. Ini bukan syarikat komestik timbang kilo tetapi syarikat yang memberi manfaat kepada dunia. Apakah syarikat-syarikat tersebut?

1. Microsoft

Microsoft adalah sebuah syarikat yang digagaskan oleh Bill Gates dan ketika beliau masih lagi menuntut di Universiti Harvard bersama Paul Allen.

Microsoft digagaskan adalah untuk mencipta sebuah sistem pengoperasian bagi memudahkan penggunaan komputer di masa hadapan.

Hari ini segalanya telah terbukti apabila Microsoft menguasai sistem pengoperasian komputer dan hanya Apple sahaja berjaya menjadi mencabar terkuat dengan sistem MacOS. Nilai bersih Microsoft pada hari ini adalah sekitar $281.27 bilio

2. Facebook

Semua sedia maklum bahawasanya Facebook telah diasaskan pada tahun 2004 oleh Mark Zuckerberg iaitu seorang pelajar di Universiti Harvard.

Ketika itu kehadiran Facebook tidak diberikan perhatian sehinggalah ianya mampu menghapuskan pesaing seperti MySpace.

Malah pesaing-pesaing sedang meningkat naik seperti Instagram dan WhatsApp juga telah dibeli oleh Mark Zuckerberg bagi menguatkan lagi monopoli.

Taktik itu berjaya menjadikan Facebook sebagai platform media sosial paling popular di dunia sambil diikuti rapat oleh Twitter. Hari ini, nilai bersih Facebook adalah sekitar $ 211.16 bilion.

3. Yahoo

Yahoo merupakan sebuah syarikat yang ditubuhkan oleh graduan dari Stanford University iaitu Jerry Yang dan David Filo.

Syarikat yang berasaskan enjin carian dan emel ini telah mula beroperasi sejak 1995. Pada awalnya, Yahoo adalah platform utama bagi enjin carian dan emel malah pernah memperkenalkan segmen seakan-akan WhatsApp.

Namun lama kelamaan tempat Yahoo telah diambil alih Google lantas terus lakukan monopoli. Semua ini dikatakan berpunca daripada sikap Yahoo yang tidak mahu berubah ke arah lebih mesra pengguna.

Apa-apapun syarikat ini berjaya menjana sekitar $ 40.94 bilion walaupun ditolak perlahan-lahan oleh Google.

4. Reddit

Reddit telah diasaskan oleh dua orang pelajar dari The University of Virginia iaitu Alexis Ohanian dan Steve Huffman sejak tahun 2005.

Semuanya bermula apabila Alexis dan Steve menghadiri ceramah seorang pengaturcara komputer iaitu Paul Graham.

Paul telah melamar Alexis dan Steve untuk memasuki kelasnya. Ketika itu Alexis dan Steve berjaya mengasaskan My Mobile Menu iaitu sebuah platform yang membolehkan pelanggan memesan makanan melalui SMS tetapi tidak berjaya.

Perbincangan dilakukan sehinggalah Alexis dan Steve mencurahkan konsep awal Reddit yang digelarkan oleh Paul sebagai front page of the Internet.

Akhirnya, kedua-dua pelajar ini berjaya menggagaskan Reddit. Hari ini, Reddit miliki lebih 174 juta pengguna di 186 negara seluruh dunia. Nilai bersih syarikat itu adalah sekitar $ 240 juta.

5. WordPress

WordPress digagaskan oleh Matt Mullenweg yang juga merupakan pelajar di The University of Houston pada tahun 2003.

Penciptaan WordPress ini telah memberi banyak manfaat kepada penduduk dunia kerana mengwujudkan ribuan peluang pekerjaan. Malah, penulis, blogger, pembangun laman web dan lain-lain berjaya menjana banyak wang daripada WordPress.

Kehadiran WordPress juga menyebabkan banyak akhbar fizikal bungkus dan memaksa mereka beralih arah ke digital. Laman-laman web berasaskan WordPress juga tumbuh bagai cendawan lepas hujan terutamanya di era serangan Covid-19.

Boleh dikatakan WordPress merupakan antara plaform dalam talian paling berjaya di dunia. Sehingga ke hari ini WordPress bernilai sekitar $ 1.16 bilion.

6. Google

Google diasaskan pada tahun 1998 oleh pelajar Stanford University iaitu Larry Page dan Sergey Brin. Enjin carian ini telah dibina oleh mereka di bilik asmara sahaja dan dikenali sebagai Backrub pada peringkat awal.

Setelah beberapa waktu, namanya telah ditukar kepada Google kerana huruf “o” pada perkataan tersebut melambang hasrat Larry dan Sergey untuk mendominasi sumber maklumat yang boleh diakses dengan mudah.

Ternyata apa yang diimpikan oleh pengasas syarikat itu tercapai apabila platform Google digunakan oleh jutaan orang melalui Youtube, Gmail, Android dan enjin carian. Hari ini, Google bernilai sekitar $ 380.81 bilion.

7. Dell

Syarikat ini ditubuhkan pada tahun 1984 dengan nama PC’s Limited oleh Michael Dell yang ketika itu bergelar pelajar di University of Texas. Michael memulakan perniagaannya di bilik asmara dengan menawarkan khidmat membaiki komputer.

Beberapa waktu kemudian, Michael mula fokus dalam penghasilan komputer sendiri dengan melancarkan Turbo PC. Pada tahun 1988, PC’s Limited telah dijenamakan semula sebagai Dell Computer Corporation.

Artikel turut boleh dibaca di portal ekonomi dan kewangan kami, The Outlook.


Hwarang: Pahlawan Elit Korea Yang Jambu-Jambu

Hwarang merupakan sebuah kumpulan kesatria dari kerajaan Silla – salah sebuah dari tiga buah kerajaan yang wujud di Semenanjung Korea pada suatu masa dahulu. Hwarang merupakan sekumpulan belia yang datang dari kelas sosial yang tinggi dan diserap masuk sejak kecil lagi untuk dilatih sebagai pahlawan elit. Mereka diberikan pendidikan bertahap tinggi dan diterapkan dengan sejumlah kod prinsip yang perlu dipatuhi.

Pemuda-pemuda ini tumbuh membesar dengan begitu baik, dipelihara rupa-parasnya dengan sempurna dan sekiranya anda membandingkan penampilan mereka di dalam siri drama-romantik Korea Selatan yang ditayangkan beberapa tahun yang lepas, keadaannya tidak begitu jauh berbeza.

Namun, apakah pengetahuan lanjut yang kita miliki berkenaan Pahlawan Jambu ini?

ENIGMA SEPUTAR HWARANG

Hwarang (yang diterjemahkan Lelaki atau Pahlawan Jambu) merupakan sebuah organisasi khusus buat pemuda-pemuda elit yang ditubuhkan oleh Kerajaan Silla, sebuah kerajaan silam yang memerintah wilayah selatan dan tengah Semenanjung Korea pada abad pertama SM sehingga abad ke-10M.

Walaupun Hwarang sering dianggap sebagai hanya sekadar sebuah organisasi ketenteraan, terdapat juga beberapa dakwaan yang mengatakan bahawa ahli-ahli kumpulan ini turut berperanan dalam hal-hal keagamaan dan pendidikan di Silla.

Perkataan Hwarang merupakan kombinasi antara dua buah perkataan, ‘hwa’ yang bermaksud ‘bunga’ dan ‘rang’ yang merupakan istilah umum bagi merujuk kepada lelaki (tanpa mengira usia). Sumber-sumber primer yang merincikan perihal hwarang agak kurang.

Namun, terdapat sejumlah karya sastera yang berfungsi sebagai sumber sekunder bagi menggantikan kewujudan sumber-sumber primer yang telah hilang sejak dahulu kala. Karya-karya sastera ini secara utamanya berkisar tentang struktur organisasi hwarang serta perkaitan mereka dengan khidmat-khidmat keagamaan.

Rentetan itu, antara topik yang hangat diperdebatkan dalam kalangan ilmuwan yang mengkaji perihal hwarang adalah fungsi sebenar organisasi ini. Sebahagian daripada mereka berpendapat bahawa hwarang berperanan dalam bidang ketenteraan semata-mata sambil yang lain pula mendakwa bahawa hwarang menyandang tugas keagamaan yang dianggap lebih utama.

PENDAHULU WANITA BAGI HWARANG

Menurut sumber-sumber yang ada, hwarang diasaskan pada abad ke-6 SM. Sebelum organisasi ini ditubuhkan, terdapat sebuah lagi pertubuhan lain yang dikenali sebagai Wonhwa (bermaksud “bunga asli”) – sebuah organisasi yang saling tak tumpah seperti hwarang.

Wonhwa terdiri dari kaum wanita dan ia terbahagi kepada dua pecahan yang masing-masing dipimpin oleh dua orang wanita bernama Nammo dan Junjeong. Dua orang ketua ini kemudiannya saling mencemburui antara satu sama lain sekaligus membawa kepada pembvnuhan Nammo yang dilakukan oleh Junjeong. Junjeong kemudiannya dijatuhi hukuman di atas jenayah yang beliau lakukan. Lantas, Wonhwa pun dibubarkan.

HWARANG – AKADEMI BELIA

Beberapa tempoh kemudian, raja Silla memasang hasrat untuk memperkuatkan negara pimpinannya. Oleh itu, beliau pun mengambil keputusan untuk menubuhkan sebuah lagi organisasi yang sama seperti Wonhwa. Namun kali ini, ahli bagi pertubuhan tersebut dipilih dari kalangan kaum pemuda bangsawan yang bersahsiah tinggi.

Makanya, organisasi hwarang pun tertubuh. Diandaikan bahawa pertubuhan ini diasaskan dengan tujuan agar pemuda-pemuda yang berbakat dalam kalangan bangsawan dapat dipilih dan dilatih supaya nantinya dapat berkhidmat untuk kemaslahatan negara.

Ramai panglima masyhur dan tokoh-tokoh politik terkenal pernah menjadi hwarang pada usia muda mereka. Perihal rupa-paras tampan mereka yang begitu masyhur, dicatatkan bahawa hwarang sangat menjaga penampilan. Mereka juga dikatakan sering membakar setanggi ketika melakukan pengembaraan sekaligus menghasilkan bauan yang semerbak harum.

Aktiviti penting yang lain antaranya adalah pengajian keagamaan yang terbentuk dari kombinasi antara Buddhism, Confucianism, dan Taoism serta (mungkin) beberapa elemen shamanism yang telah diamalkan di Semenanjung Korea sejak dahulu kala.
Sumber-sumber yang ada mencatatkan bahawa hwarang sering mengadakan pertemuan di rupa-rupa bumi yang indah, terutama gunung-ganang dan sungai-sungai suci untuk menyanyi dan menari.

Selain itu, hwarang juga dituntut agar berlatih dalam seni peper4ngan sekaligus menjadikan mereka sentiasa bersiaga untuk berkhidmat sebagai pahlawan apabila keadaan memerlukan. Pahlawan Silla yang terkenal, iaitu Kim Yushin misalnya pernah menjadi seorang hwarang. Kempen-kempen ketenteraan yang beliau lancarkan berhasil membantu Silla dalam usaha menyatukan Korea. Beliau turut dikenali kerana berjaya memenangi kempen ketenteraan ke atas Baekje (juga dieja sebagai Paekche), sebuah kerajaan seteru.

KOD PRINSIP HWARANG

Hwarang juga mempelajari teks-teks yang mengajarkan perihal kod etika. Kandungan teks-teks tersebut adalah Lima Perhubungan, Enam Kesenian, Tiga Profesion Keilmuan, dan Enam Jalan Khidmat Kerajaan. Dari kesemua penerapan kod etika ini, Kod Lima Perhubungan mungkin dianggap sebagai komponen yang paling utama dalam kod prinsip Hwarang.

Kod ini dihasilkan oleh seorang sami yang bernama Wongwang dan ia mengandungi pengaruh daripada Buddhism dan Confucianism. Kod Lima Perhubungan adalah seperti berikut:

Seiring peredaran waktu, keperluan terhadap kefungsian hwarang semakin berkurangan dan kewujudannya hampir hilang sepenuhnya dari lembaran sejarah. Kebangkitan semangat nasionalisme Korea, serta penemuan manuskrip berjudul Hikayat Hwarang pada tahun 1980an meniupkan kembali perhatian terhadap hwarang.

Kemasyhuran hwarang dalam kalangan masyarakat Korea dapat dilihat dengan begitu menyerlah pada hari ini. Jurus di dalam seni Taekwondo yang dipanggil sebagai Hwa-rang misalnya, dinamakan bersempena dengan Hwarang. Sementara itu pada tahun 2016 hingga 2017 pula memperlihatkan penayangan sebuah siri televisyen Korea bertajuk Hwarang: The Poet Warrior Youth.

TERJEMAHAN:

DHWT. (29 April 2019). Hwarang, The ‘Flowering Knights’ of Korea: D3adly Warriors That Looked and Smelled Good!. Ancient Origins.https://www.ancient-origins.net/history-famous-people/hwarang-flowering-knights-korea-d3adly-warriors-looked-and-smelled-good-009027


Sejarah Pedang Samurai Yang Korang Tak Tahu

Asal mu-asal pedang Samurai yang kita kenal dengan panggilan Katana ni. Pada awal nya, pedang Samurai ni tidak lah melengkung sebalik nya lurus seperti kebanyakkan pedang lain di dunia. Dan ia dipanggil Chokuto, yang mempunyai pengaruh dari China & Korea.
Kemudian datang satu tukang besi, bernama, Amakuri yang mencipta pedang baru, yang dikenali sebagai Tachi.

Disini lah mulanya pedang Samurai mula melengkung. Dan seterusnya, pedang Samurai semakin berevolusi sehingga lah pencerobohan Kublai Khan ke atas Jepun, dan menjadi inspirasi untuk pembuatan pedang yang sesuai digunakan diruang sempit seperti di dalam istana, memandangkan ketika pencerobohan Mongol ketika itu banyak Istana di serbu dan Tachi terlalu panjang (atau besar?) untuk diguna ketika perlawanan.

Pada era Muromachi, barulah Katana, Wakizashi (katana kontot), Uchigatana (susur galur Tachi yang ditambah baik) muncul.\

PERBEZAAN TACHI & KATANA?

Macam mana nak beza dua jenis pedang ni?

Pertama dari segi pemakaian, Tachi di bawa dengan di-ikat di pinggang dan arah bilah nya ke bawah. Beza dengan Katana, ianya hanya diselit saja di pinggang, dan arah bilah nya ke atas, tujuan nya adalah senang dan pantas untuk di keluarkan.

Kedua adalah cara pembuatnya meletakkan ‘signature’ mereka di besi pemegang pedang. Dan kedudukan ‘signature’ tu bergantung kepada jenis pedang dan bagaimana pedang tu digunakan.

PEDANG SAMURAI BUKAN SENJATA UTAMA

Ya, Chokuto, Tachi, Katana ni semua bukan lah senjata utama Samurai ketika bertempur, sebaliknya busur adalah senjata utama mereka sambil menunggang kuda. Dan mereka menggunakan pedang ketika terjatuh dari kuda atau berlawan secara 1 lawan 1. Kiranya, cara Samurai ni sama dengan cara tentera Mongol dulu, yang lebih kepada memanah.

STATUS

Pada era Tokugawa Shogunate, ianya adalah mandat atau arahan kepada semua Samurai untuk memaparkan status kelas Samurai mereka dengan memperagakan Daisho, yakni berpasangkan pedang panjang (Katana, Uchigatana) dan pedang pendek (Wakizashi).
Keduanya sangat praktikal untuk dibawa ke mana dan apa juga situasi, bahkan dianggap sebati dengan jiwa untuk setiap Samurai.

#AlifAfiqMohdKamal


Surat Terbuka Untuk Pemuja Budaya Bavaria-Jerman Oktoberfest

Kami di The Patriots terpanggil untuk bertanya kepada non-muslim dan muslim apologetik yang begitu beriya-iya untuk pertahankan festival ini.

1. Nak kata ianya menghormati budaya, bila masa pula negara Malaysia wujud bangsa Jerman asli ataupun peranakan Jerman? Celah mana adanya penempatan Jerman di Malaysia? Adakah Adolf Hitler pernah merampas tanah Melayu dan Borneo daripada tangan pasukan British ataupun Brook? Padahal keturunan diraja ataupun pemimpin sana hanya ingin merampas dan menjajah tanah Eropah, bukan tanah Asia.

Oktoberfest adalah pesta rakyat (“volksfest”) di kawasan Bavaria (atau Bayern) untuk meraikan hasil tuaian. Ia mempunyai sejarah beratus-ratus tahun, kemudian ia dijadikan sambutan tahunan besar-besaran sempena perkahwinan Putera Mahhkota Ludwig pada tahun 1810 dan diteruskan sehingga kini.

Pada asalnya, “Bavaria is not Germany”. Negara bernama “Germany” hanya wujud bermula tahun 1871. Sebelum 1871, yang ada hanya berpuluh-puluh negeri yang dihuni oleh orang Jerman (“German states”).

Oktoberfest adalah masa untuk orang Bavaria mempamerkan budaya dan identiti tersendiri yang berbeza daripada Jerman yang didominasi oleh Prussia.

Mereka memperkenakan pakaian tradisional (“trachten”) seperti Dirndl dan Lederhosen. Muzik tradisional Bavaria dimainkan. Dan simbol-simbol Bavaria seperti bendera biru-putih dikibarkan. Lambang biru-putih ni boleh nampak kat logo BMW (akronim kepada Bavarian Motor Works) dan logo kelab bola sepak Bayern Munich.

Apa kaitan ini semua dengan kebudayaan Malaysia? Itulah “Bavarian pride”..

Jadi, kalau kamu betul sayangkan budaya Jerman atau lebih tepat budaya Bavaria, baik kamu simpan duit pergi ke Munich menghadiri Oktoberfest yang sebenar untuk menyumbang kepada ekonomi Bavaria. Bukannya memperkayakan kapitalis yang menunggang budaya.

Otherwise, you’re just a cultural appropriator, not a cultural appreciator.

2. Nak kata ia perayaan menghormati agama, bila masa pula sejarah Oktoberfest mengaitkan dengan agama Kristian, walhal ianya suatu perayaan yang meraikan perkahwinan diraja kerabat Bavaria suatu ketika dahulu. Tujuan utama diadakan perayaan ini hanyalah untuk mengingati perkahwinan diraja, bukan kelahiran Tuhan ataupun sebagainya. Kalau nak dikatakan hari kelahiran Tuhan, sambutan Hari Natal di Malaysia tidak diharamkan sama sekali, bahkan kami menerimanya dengan hati yang terbuka tanpa sebarang keraguan kerana kalau dilihatkan kembali, ia sambutan suci yang menghormati kepercayaan penganut agama Kristian yang berada di Malaysia.

3. Nak kata di negara Malaysia peminum arak didiskriminasikan bila masa pula walhal bersepah minuman keras memabukkan ini dijual di merata tempat seperti kedai serbaneka 24 jam, restoran, hotel, atas kapal terbang sehinggakan ada kalanya ianya dimasukkan sebagai penambah dalam masakan tertentu? Tambahan pula, adanya iklan arak di surat khabar dan di dalam media sosial (di Malaysia). Tiada larangan untuk non-Muslim Malaysia untuk meneguknya, kami tidak membantah mahupun berniat menyingkirkan golongan ini daripada negara. Bahkan Malaysia lebih terbuka daripada negar aseperti Ireland dan Australia dalam penjualan arak. Cuma kami (umat Islam) WAJIB mematuhi ’10 Commandments’ berkaitan dalam urusan arak dari segi syariah Islam.

Yang kami (umat Islam) tidak mahu diadakan pesta arak sebegini adalah ianya tidak pernah (tidak ada kaitan langsung) dengan tiga tujuan utama di atas dan ia juga tidak ada kaitan dengan agama-agama bukan Islam. Lagipun kami menganggap bahawa festival seperti ini mempromosikan pengambilan alkohol yang jelas sangat membinasakan kesannya pada tamadun dan bangsa manusia.

Jadinya, apakah motif sebenarnya meraikan perayaan sambutan ini wahai sahabat-sahabat Muslim dan non-Muslim. Jika perayaan Oktoberfest ada kaitan dengan agama, bangsa dan negara Malaysia, sila nyatakan bukti kukuh mengapa ianya PATUT dilaksanakan di negara tercinta kita ini?

Aneh, bila kami mahu mengamalkan ajaran Islam di dalam negara kami, anda non-muslim menyerang kami dengan label ARABISASI. Tetapi apabila anda mahu mengamalkan kebudayaan yang tidak ada kaitan dengan bangsa dan agama anda, apakah kami berhak memanggil ia sebagai JERMANISASI atau BAVARIASASI? Anda sedang menelan ludah anda semula? Sejak bila menjadi bangsa JERMAN itu lebih mulia daripada menjadi bangsa ARAB?

Pesanan: Kita Asia, bukan Eropah wahai saudara-saudari sekalian. Berjiran dengan negara Indonesia, Singapura, Brunei dan Thailand, bukannya berjiran dengan negara Austria, Poland, Switzerland, Perancis, Belgium dan Belanda.


Kenapa Kepala Rahib Ini Disimpan Sedemikian Rupa?

Agama Kristian terbentuk mengikut tatacara yang sangat kompleks. Kalau tanya orang bukan Kristian, tentu sekali mereka berpendapat “gereja” hanyalah sebuah bangunan.

Sebenarnya, tidak. Gereja adalah sebuah organisasi yang lengkap dengan panduan akidah, tindakan adab dan hierarki pendarjatan. Islam misalnya tiada hierarki, kerana agama ini menghubungkan Tuhan dan penganut melalui seorang wakil (Nabi Muhammad SAW).

Dengan erti kata lain, sesama penganut tiada darjat… dibezakan hanya dengan amal sendiri. Kristian pula sedikit berhierarki, dan salah satu jawatan dalam hierarki ini adalah rahib (nun).

Seorang wanita perlu fikir panjang jika ingin menjadi rahib. Kerana setelah mengangkat sumpah, wanita tersebut tidak boleh menjalinkan hubungan syahwat dengan sesiapa pun supaya selamanya mengabdikan diri di jalan Tuhan.

Jika tidak boleh menjalinkan hubungan, masakan boleh mereka hamil. Tetapi pada tahun 1742, seorang rahib Jerman bernama Josephine Rosenthal didapati hamil.

Josephine mengabdikan diri dalam sebuah kumpulan monastik dibawah panji Gereja Katolik. Jadi sebaik sahaja disahkan hamil, Josephine dibenci komunitinya kerana melanggar adat.

Tetapi ada satu masalah yang besar dalam kes kehamilan ini. Mereka tidak dapat menemui siapa yang bertanggungjawab. Pertama sekali, kumpulan monastik ini terasing daripada orang ramai.

Tiada siapa nampak lelaki bersama Josephine sepanjang keberadaannya di situ.

Kedua pula, selaput dara Josephine terbukti masih ada. Tanpa lelaki dan masih dara, Josephine mendapat dua jenis reaksi daripada khalayak ramai: 1) seorang rahib yang melanggar adat dan 2) seorang rahib yang mendapat anugerah imakulasi (hamil tanpa bapa).

Semua orang tahu siapa dalam dunia ini yang lahir tanpa bapa. Penciptaan Nabi Isa al-Masih (as) adalah rahmat kepada semua.

Rahmat ini turut dipercaya umat Kristian, cuma dengan nama Jesus Christ (pbuh). Individu sama dengan tafsiran tersendiri. Apabila Josephine disahkan hamil secara imakulasi, timbul ura-ura katanya Nabi Isa (as) akan keluar daripada rahimnya.

Kisah ini menyapai telinga pengurusan, yang memindah Josephine ke sebuah tempat lebih sesuai. Selama enam bulan Josephine mengusung kandungannya ke sana sini… dijaga seorang paderi bernama Aaric yang berpendapat perisiwa ini adalah petanda baik.

Paderi Ubah Pendirian

Selepas Josephine melahirkan anak, pihak biarawan membuat sambutan yang agak meriah juga. Mana tidaknya – seorang gadis yang dirahibkan dan hidup dalam pancaindera suci tanpa menyentuh mahupun disentuh mana-mana lelaki.

Perbualan Josephine dengan lelaki pun hanyalah seorang abbot (biarawan). Tidak pasti jika biarawan ini bertanggungjawab. Tetapi sambutan ini bertukar kelam, selepas anak Josephine didapati seorang perempuan.

Josephine meninggal dunia kerana kehilangan banyak darah. Anak ini diambil para rahib dengan nama Maria Rosenthal yang dibenci puak biarawan. Mana mungkin seorang gadis dilahirkan secara imakulasi.

Semua sangka Josephine menjadi “pembawa” janin Sang Suci. Tetapi takkan mungkin Sang Suci itu adalah gadis. Jadi Aaric ingin tutup cerita, memberitahu semua yang Maria meninggal dunia.

Tetapi para rahib menentang titah Aaric. Mereka membesarkan Maria dan menyampaikan kisah seorang “anak gadis kelahiran imakulasi”. Orang ramai cukup sayang pada Maria. Bertambahlah benci pihak biarawan terhadapnya, yang menuduh “barangsiapa ikut Maria adalah sesat!” Dan Maria senang cakap membawa suara feminisme dalam landasan agama.

Usianya tidak lama. Sebelum menyambut hari lahir ke-33, Maria jatuh sakit. Lagilah para rahib tersentuh, kerana itulah usia pemergian Nabi Isa (as). Bagi biarawan, Maria mati. Bagi rahib, Maria wafat.

Rumusan ini memberi gambaran jelas, kerana ramai kemudian mula mengagung-agungkan jasad Maria sampai ke tahap menyembah pun. Tempurung kepalanya disimpan sekali muka dalam sebuah peti.

Darahnya diambil untuk simpanan. Rambutnya pun sama, dipintal sebagai azimat.

Dan ada sesuatu yang menarik tentang Maria Rosenthal. Darah ini diketahui mempunyai ciri-ciri genetik yang sangat menarik. Dan genetik itu menjelaskan bagaimana Maria boleh lahir.

Ibundanya Josephine adalah seorang khunsa yang berkebolehan untuk hamil secara sendiri. Sifat khunsa ini diwarisi Maria yang dikenal pasti ketika hamil. Kedua-duanya – Josephine dan Maria – meninggal dunia selepas hamil, bermakna prosesnya itu sendiri sangat membunuh.


Edwin Barnes, ‘Sidekick’ Thomas Edison Yang Berjaya Jadi Jutawan

Bila kita sebut tentang Thomas A. Edison, hampir semua orang kenal. Siapa tak kenal inventor terhebat Amerika ini. Pencipta lampu dan beratus lagi paten ciptaannya yang lain termasuk perakam suara dan alat telekomunikasi. Tetapi ini bukan kisah beliau.

Ini adalah sebuah kisah seorang lelaki miskin, tiada skill kemahiran, yang tiada apa-apa keistimewaan. Kecuali dua iaitu impian dan buah fikiran. Namanya Edwin C. Barnes. Dan apakah impian Barnes?

Impiannya hanya satu iaitu menjadi rakan niaga Thomas Edison. Bukan kerja dibawah Edison, tetapi menjadi rakan niaga.

Barnes perlu ke Orange, New Jersey iaitu tempat makmal Edison, tetapi dia miskin, tiada apa-apa. Harga tiket kereta api ke sana lebih kurang 16 dollar tetapi dalam poketnya hanya ada beberapa syiling sahaja.

Barnes terduduk di sebuah kerusi panjang berdekatan laluan kereta api. Dia merenung kereta api yang ingin berlalu pergi. Dia memikirkan semula impiannya.

“Apakah impian aku?” Barnes menyoal dirinya sendiri.

“Menjadi rakan niaga Edison!” jawapan monolog Barnes itu membangkitkan harapan untuk menuju ke impiannya.

Dia berlari menaiki kereta api barang yang ingin bergerak ke East Orange. Dia tekad dan berjaya menaiki kereta api barang itu. Dia tidak kisah mengembara jauh secara ‘blind baggage’.

Bukan duit yang membawanya ke New Jersey tetapi impian dan kemahuan yang tertanam dalam jiwa Barnes membawanya jauh.

Setelah sampai ke New Jersey, Barnes mengambil masa seketika untuk berlatih ucapan bertemu dengan Edison. Dia tahu Edison orang yang sangat sibuk. Edison bukan sahaja inventor tetapi juga businessman. Barnes perlu menunjukkan ‘first impression’  yang terbaik di hadapan Edison.

Dengan penuh keyakinan, Barnes melangkah ke makmal Edison menyatakan mahu menjadi rakan niaga Edison. Dengan pemakaian Barnes yang menunjukkan status keadaan dia, ada beberapa pekerja Edison yang agak terkejut dengan keberanian Barnes. Dan ada yang memandang sinis. Tetapi tidak bagi Edison. Edison melihat kepada keyakinan Barnes bukan penampilan Barnes ketika itu.

Tetapi Edison tidak terus mengambil Barnes sebagai rakan niaganya kerana Barnes hanya datang dengan ‘impian’ bukan barang ciptaan baru untuk diniagakan. Dan impian tidak boleh diniagakan. Jadi Edison mengambil Barnes sebagai pekerja bawahan sahaja. Barnes tidak kisah walaupun pekerjaannya sekarang hanya sebagai ‘sidekick’ Edison. Itu adalah jalan untuk dia buktikan keupayaanya.

Selepas dua tahun, Edison mencipta alat perakam suara. Pada awalnya dinamakan Edison Dictating Machine tetapi dijenamakan semula sebagai Edifon. Tetapi alat itu tidak mendapat keyakinan oleh jurujual-jurujual. Mereka kata tiada sambutan atau permintaan kerana tidak nampak potensi jualan alat itu.

Tetapi Barnes nampak ia sebagai satu peluang. Ketika semua jurujual tidak sanggup mengambil risiko, dia menawarkan diri untuk menjadi jurujual untuk alat itu. Barnes menunjukkan pelan ‘marketing’ untuk memasarkan alat rakaman itu. Akhirnya, Edison melantik Barnes sebagai wakil jurujual untuk satu dunia. Ya, satu dunia, bukan di Amerika Syarikat sahaja.

Hasil perjanjian niaga itu, terhasillah satu slogan syarikat Barnes iaitu “Built by Edison, Installed by Barnes”. Hasil jualan alat tersebut bukan sahaja menjadikannya kaya raya dengan jualan jutaan US Dollar tetapi membuktikan yang orang berjaya perlu ada dua sahaja.

“IMPIAN DAN BUAH FIKIRAN.”

Dan Barnes berjaya buktikan. Daripada ‘sidekick’ Thomas A. Edison, kepada rakan niaganya yang berjaya.

RUJUKAN:

Think and Grow Rich by Napoleon Hill, The Remarkable Story of Thomas Edison’s Assistant: Edwin C. Barnes by Nick Dunehew.


Telur Ais Misteri Terdampar di Pantai Finland

Ais datang dalam pelbagai bentuk dan saiz – dari pergunungan ais sehinggalah ais sehalus salji. Namun, jarang dalam kalangan kita yang menjumpai telur ais bersaiz bola sepak.

Ketika Risto Matilla, fotografer amatur pergi pantai Marjaniemi di Pulau Hailuoto, Finland baru-baru ini, beliau telah menjumpai telur ais tersebut. Dia tangkap gambar telur ais itu dan sebarkannya di media sosial. Sepanjang sekitar 30 meter persegi pasir pantai dilimpahi telur ais yang mempunyai pelbagai saiz dari saiz bola golf sehingga saiz bole sepak.

Pemandangan ini agak lazim apabila keadaan persekitarannya tidak terlalu panas, tidak terlalu sejuk dan tidak terlalu berangin. Pertama sekali, perlu ada kawasan air yang tenang. Persekitaran perlu kesejukan yang cukup untuk terbentuknya ais. Peluang macam ini menuntut air beku yang cukup kecil untuk membolehkan kristal ais terbentuk. Hujan batu salji akan terbentuk apabila air tersejat dan beku menjadi zarah yang tertiup masuk ke dalam awan ribut. Dalam awan, batu salji itu akan bergerak sana sini sehinggalah pelbagai lapisan ais terbentuk pada batu tersebut sehinggalah ia menjadi berat, akhirnya jatuh ke bawah, turun dari awan.

Telur ais tidak terbentuk melalui proses yang huru-hara seperti itu. Ia terbentuk melalui arus air yang lembut yang ditiup oleh angin bayu. Kemudian, angin bayu bercampur dengan air membantu pembentukan lapisan ais pada batu-batu yang bergerak di sekitar pantai. Batu itu pula bergerak kerana angin bayu yang sejuk itu – freezing current. Berikan masa yang cukup, batu yang beku itu akan terbentuk menjadi seperti telur ais. Hal yang sama pernah berlaku di Siberia ketika tahun 2016.

Telur ais bukan suatu kelaziman yang dapat kita lihat apabila berjalan-jalan pada musim salji di tepi pantai ataupun di tebing sungai. Namun, Matillah bukanlah satu-satunya tempat yang dapat menghargai fenomena alam semula jadi ini.

RUJUKAN:


Mengapa Perceraian Topik Tabu Monarki British?

Apabila Putera Harry melangsungkan perkahwinan dengan kekasih tercinta, Meghan Markle pada 19 Mei ini, baginda akan mengikut jejak langkah Raja Edward VIII yang berkahwin dengan sosialit Amerika Syarikat, Wallis Simpson pada tahun 30-an. Dan satu lagi sejarah juga akan terlakar di mana anggota kerabat diraja menerima seseorang yang sudah bercerai. Sebelum bercinta dan bertunang dengan Putera Harry, Markle pernah berkahwin dengan penerbit, Trevor Engleson selama dua tahun sebelum berpisah pada tahun 2013. Tetapi mengapa ia merupakan satu topik tabu dalam kalangan monarki Britain?

Dari segi sejarah, Gereja Anglican tidak mempunyai masalah dari segi perceraian tetapi menolak perkahwinan semula. Ironinya semua ini bermula daripada raja kedua Dinasti Tudor, Henry VIII. Baginda mahu berkahwin dengan seorang wanita bangsawan bernama Anne Boleyn tetapi sebelum baginda berbuat demikian, isterinya iaitu Catherine dari Aragon perlu diceraikan. Alasannya, Catherine tidak mampu memberi zuriat kepada Henry VIII. Atas sebab itu, baginda merayu kepada Paus Clement VII pada tahun 1527 untuk membatalkan perkahwinan tersebut tetapi ditolak oleh Paus. Walaupun sudah dirayu berkali-kali, Paus Clement VII tetap berpegang kepada keputusan asalnya. Sebagai tindak balas, Henry VIII mengurangkan pengaruh gereja dalam istana dan memutuskan semua bentuk perhubungan formal dengan gereja Roman Katolik di Rom. Selepas itu, barulah baginda berkahwin dengan Boleyn tetapi perkahwinan tersebut hanya bertahan selama tiga tahun saja. Boleyn kemudiannya dilabel sebagai pengkhianat dan dipancung pada 19 Mei 1536.

Perpisahan yang dibuat Henry VIII ini mengakibatkan ketua gereja bukan lagi Paus yang berada di Rom. Sebaliknya ketua gereja sebenar ialah monarki Britain itu sendiri. Sejak itu, Henry VIII dan pemerintah-pemerintah seterusnya mengambil peranan sebagai pelindung gereja dan mengangkat rukun keagamaan berkenaan Gereja Anglican semasa hari pertabalan mereka. Dalam keluarga diraja itu sendiri, hampir mustahil bagi seseorang itu bercerai atau berkahwin dengan individu yang pernah berkahwin sebelumnya.

Seperti kebanyakan mazhab agama Kristian lain, Gereja Anglican turut meniru stigma sosial terhadap perceraian. Walaupun undang-undang perceraian di England semakin liberal, perkara sama tidak boleh dikatakan kepada monarki British. Pada mulanya, pasangan suami isteri boleh bercerai tetapi kuasa membenarkan perceraian terletak di tangan Parlimen. Akibatnya sepanjang abad ke-18 Masihi, hanya 131 perceraian yang dibenarkan undang-undang berlaku di England menurut penganalisis perundangan, Henry Kha. Untuk tahun-tahun berikutnya, perceraian dilihat menjadi norma dan perceraian sivil dimulakan pada tahun 1857.

Bagaimanapun bagi pihak monarki, situasi masih tidak berubah dan ini turut terpakai kepada Gereja Anglican. Sehingga tahun 2002, pihak gereja tidak mengiktiraf perkahwinan mana-mana individu yang sudah bercerai selagi mana pasangan yang diceraikan itu masih hidup. Dan terima kasih kepada Akta Perkahwinan Diraja 1772, mana-mana pemerintah yang menduduki takhta perlu membenarkan perkahwinan keturunan George II. Sekiranya mereka enggan berbuat demikian, kedua-dua badan Parlimen iaitu House of Commons dan House of Lords yang terpaksa memperkenankannya. Undang-undang ini dilihat memberi ruang kepada monarki mengawal kehidupan cinta kerabat diraja mereka dan ia berlaku apabila ada anggota kerabat diraja cuba berkahwin dengan duda atau janda.

Walau bagaimanapun, itu tidak bermakna anggota monarki tidak pernah mencuba untuk berpisah. Misalnya pada tahun 1820, Raja George IV berusaha untuk menceraikan Permaisuri Caroline dari Brunswick. Dan untuk menjayakan usahanya itu, baginda turut meminta Parlimen membentuk satu panel untuk membuktikan Caroline sudah bermain kayu tiga di belakangnya. Malangnya, usaha Raja George IV bukan saja tidak berhasil tetapi juga memberi kesan buruk kepada imej monarki British itu sendiri. Ini kerana perbicaraan permaisuri itu sebenarnya menimbulkan obsesi orang ramai melalui akhbar tabloid terhadap kehidupan keluarga diraja itu sendiri.

Jika keluarga diraja merasakan ianya sudah berakhir, nama Wallis Simpson merupakan satu nama tabu dalam kalangan mereka. Pada tahun 1936, Raja Edward VIII mahu berkahwin dengan Simpson, jelitawan Amerika Syarikat yang pernah berkahwin sebanyak dua kali. Namun ia mencetuskan krisis perlembagaan dengan Perdana Menteri Britain ketika itu, Stanley Baldwin menyifatkan tindakan tersebut tidak boleh diterima dari segi politik dan sosial serta mencetuskan konflik dengan Gereja Anglican. Cubaan kedua-dua pihak mencari jalan penyelesaian untuk situasi ini menemui jalan buntu. Akhirnya, Baldwin memberi tiga pilihan kepada Edward VIII: tarik diri daripada perkahwinan, teruskan perkahwinan tetapi ditentang kerajaan atau turun takhta. Untuk mengelak kerajaan Baldwin tumbang dan mencetuskan krisis perlembagaan, baginda akhirnya turun takhta dan berkahwin dengan Simpson pada tahun 1937. Kedudukan baginda digantikan oleh Raja George VI sementara anak saudara baginda merangkap bakal Ratu England, Elizabeth diangkat sebagai pewaris takhta.

Selepas kekecohan itu, perceraian dilihat bukan lagi sesuatu di luar kebiasaan untuk monarki British. 17 tahun selepas pendedahan hasrat Raja Edward VIII, Puteri Margaret menunjukkan hasrat mahu berkahwin duda merangkap wira Perang Dunia Kedua, Peter Townsend. Bagaimanapun, hasrat tersebut dibatalkan kerana bimbang perlu menyerahkan kedudukannya dalam senarai pewarisan takhta. Tak lama selepas itu, Margaret juga menjadi janda dan tiga daripada anak-anak Ratu Elizabeth II bercerai. Pada tahun 1973 pula, Puteri Anne berkahwin semula di Scotland di mana gereja situ mengetepikan sekatan bagi duda atau janda berkahwin semula. Begitu juga dengan tindakan ayahanda Putera Harry sendiri, Putera Charles yang menceraikan bondanya, mendiang Puteri Diana pada tahun 1996 yang mencetuskan situasi ribut media terhadap monarki British. Walaupun mendiang bondanya tidak berkahwin semula, Charles pula berkahwin semula dengan kekasih lama merangkap janda, Camilla Parker Bowles. Ratu memberi lampu hijau kepada perkahwinan tersebut, sekaligus menunjukkan perubahan terhadap isu perceraian dalam kalangan monarki.

Sejak 2002, Gereja Anglican turut membenarkan perkahwinan semula duda atau janda sekiranya wujud situasi di luar jangkaan. Dalam kes Putera Harry dan Markle sendiri, ianya bukan satu isu pun. Malah Archbishop of Canterbury, Justin Welby turut menyatakan pasangan itu sudah mengikut langkah sepatutnya dan beliau tidak sabar untuk merasmikan perkahwinan diraja itu. Jika melihat kepada sentimen monarki terhadap isu perceraian dan perkahwinan semula, tanpa mengambil kira pendirian Gereja Anglican, ramai melihat monarki British dilihat semakin fleksibel dan bersimpati untuk masa akan datang. Dan ramai menjangkakan taktik kasar sebegini dilihat akan hilang pada masa akan datang.

SUMBER

Blakemore, Erin. (2018). History.com. Why the Royal Family Used to Forbid Marriage After Divorce. https://www.history.com/news/royal-family-divorce-remarry-meghan-markle-wallis-simpson


Hibah Haji

Saban tahun kita mendengar bahawa Tabung Haji ada melakukan hibah. Sudah menjadi acara wajib untuk pendeposit di Tabung Haji untuk menanti pengumuman yang dibuat untuk mengetahui nilai hibah yang diterima untuk tahun itu. Sudah semestinya semua mahukan nilai yang tinggi. Tabung Haji akan memberi dua hibah iaitu hibah tahunan dan hibah haji. Namun acap kali pendeposit keliru apakah itu hibah haji.

Hibah pada Bahasa maksudnya hadiah atau pun pemberian. Hibah haji pula bermaksud pemberian khas yang diberikan kepada pendeposit pendeposit di Tabung Haji yang masih belum berkesempatan menunaikan haji. Hibah haji ini juga terhad kepada bayaran haji semasa iaitu RM 9980.

Jadi Hibah Haji ini akan hanya diberikan kepada semua pendeposit yang mempunyai akan simpanan di Tabung Haji yang statusnya masih aktif sehingga 31 Disember setiap tahun dan yang paling penting belum pernah menunaikan haji. Kiraan untuk hibah haji ini juga ada formula tersendiri.

Cara pengiraan sebenar ialah menggunakan purata baki selama setahun didarabkan dengan kadar hibah haji yang telah ditetapkan. Namun, hanya sehingga purata baki amaun RM 9980 sahaja yang layak mendapat hibah haji. Contoh jika purata baki akaun pendeposit selama 12 bulan mempunyai RM9000. Amaun RM 9000 akan didarabkan dengan 1.5% (amaun untuk tahun 2016). Bayaran hibah ini akan dikreditkan secara automatic ke dalam akaun pendeposit.

Usaha Tabung Haji ini akan menggalakkan pendeposit untuk terus menyimpan di Tabung Haji untuk mencapai cita cita menunaikan rukun islam itu.

Sumber: http://www.tabunghaji.gov.my/soalan-lazim#panel4-3


Sejarah Pembinaan Tembok Besar China

Setiap negara mempunyai monumen bersejarah yang sinonim dengan identiti kebangsaan mereka. Antara contoh negara ini ialah Mesir dengan Piramid Agung Giza, Itali (Menara Condong Pisa) dan China (Tembok Besar China). Sebut pasal Tembok Besar China, ia menyimpan sejarah dan rahsia tersendiri.

Sebelum Tembok Besar China dibina, kerajaan-kerajaan yang wujud semasa Era Negara Berperang/Warring States membangunkan tembok-tembok pertahanan untuk melindungi kedudukan mereka. Tetapi semua itu berubah apabila Qin Shi Huang menakluk dan menyatukan semua kerajaan di bawah panji Dinasti Qin.

Baginda kemudiannya mengarahkan semua tembok pertahanan kecuali di sebelah utara China yang wujud ketika itu dirobohkan. Tembok utara yang dikecualikan daripada arahan tersebut digabungkan dalam satu sistem pertahanan baru yang tersusun dan dipanjangkan hingga melebihi 10,000 li (satu li bersamaan 1/3 batu). Shi Huang berharap menerusi kewujudan tembok ini, ia dapat melindungi China daripada ancaman puak-puak di sebelah utara.

Bagi merealisasikan usaha ini, Projek Tembok Panjang 10,000 Li digerakkan di bawah pemantauan seorang jeneral tentera China terkenal bernama Meng Tian. Projek pembinaan sebegini dianggap berskala besar yang pernah dilaksanakan dalam konteks mana-mana tamadun manusia. Bagi memastikan tembok ini siap, Tian menggunakan ramai tentera, rakyat biasa dan banduan sebagai tenaga buruh projek berkenaan.

Disebabkan bilangan pekerja yang ramai, wujud khabar angin ramai pekerja yang mati semasa pembinaan tembok dijalankan. Fitnah ini disebarkan oleh sejarawan Dinasti Han, Sima Qian sebagai kritikan terhadap maharajanya sendiri. Bagaimanapun, tiada sebarang bukti baik bertulis atau arkeologi yang menyokong dakwaan tersebut. Dakwaan Sima Qian ini menjadi asas kepada plot filem The Mummy: Tomb of the Dragon Emperor.

Walaupun diperbuat daripada batu dan tanah, projek tembok yang bermula dari Pelabuhan Shanhaiguan sehinggalah wilayah Gansu berjaya disiapkan seperti mana yang dititahkan oleh Shi Huang. Di sesetengah bahagian tembok yang strategik termasuk bahagian di Badaling, ia diperkukuhkan menerusi kawalan keselamatan yang ketat.

Dengan ketinggian antara 15 hingga 50 kaki dan diperkukuh dengan baluarti dengan tambahan ketinggian sebanyak 12 kaki atau lebih, ia merupakan satu halangan menggerunkan kepada sesiapa yang cuba menceroboh. Di setiap bahagian tembok, menara-menara pengawal diletakkan secara berselang bagi menambah kawalan keselamatan sekitar tembok.

Selepas kemangkatan Shi Huang dan kejatuhan Dinasti Qin, kesempatan ini direbut oleh puak-puak dari utara untuk menceroboh. Keadaan ini kemudiannya diburukkan oleh kejatuhan Dinasti Han yang menyaksikan Tembok Besar China dalam keadaan terbiar dan rosak. Sesetengah dinasti yang memerintah utara China seperti Dinasti Wei Utara menambahbaik dan memperkukuh seksyen tembok di sebelah utara.

Semasa era kerajaan Bei Qi, kerajaan ini bertanggungjawab membina semula atau membaiki lebih 900 batu Tembok Besar China. Pengganti mereka Dinasti Sui turut menambahbaik dan memanjangkan lagi Tembok Besar China sepanjang pemerintahan mereka.

Bagaimanapun, semua itu berubah apabila Dinasti Tang berkuasa. Selepas menewaskan puak Tujue di sebelah utara, keperluan Tembol Besar China sebagai tembok pertahanan dianggap tidak perlu. Selain itu, wilayah jajahan mereka telah melepasi sempadan tembok berkenaan. Tetapi semasa Dinasti Song, ramai orang terpaksa berlindung selepas puak Liao dan Jin mengambil alih banyak kawasan sekitar Tembok Besar China.

Dan semuanya berubah apabila Dinasti Yuan/Mongol menerusi Genghis Khan muncul sebagai kuasa baru China. Mereka bukan saja memerintah negara itu tetapi membina empayar yang luas meliputi sebahagian wilayah Asia dan Eropah – empat kali ganda saiz empayar Alexander the Great. Walaupun ia tidak berguna sebagai benteng pertahanan, pasukan pengawal tetap ditempatkan di situ bagi memantau keselamatan para pedagang yang melalui Laluan Sutera.

Tetapi Tembok Besar China yang kita kenali hari ini hanya mula dibina semasa era Dinasti Ming. Seperti pihak Mongol, pada awalnya dinasti ini tidak menunjukkan sebarang minat terhadap tembok itu. Tetapi selepas merasakan wilayah mereka perlu dipertahankan daripada ancaman puak-puak luar, projek ini dilaksanakan pada tahun 1474.

Tembok baru ini dibina dari Sungai Yalu di wilayah Liaoning hinggalah ke Sungai Taolai di Gansu. Hari ini, Tembok Besar China boleh dilihat di beberapa kota China seperti Beijing, Hebei, Tianjin, Gansu dan Shanxi. Kubu-kubu pertahanan dan pintu gerbang diletakkan di sepanjang tembok. Bagi Beijing misalnya, tiga kubu pertahanan yang membentuk garison pertahanan berhampiran kota itu ialah Juyong, Daoma dan Zijing. Sementara Yanmen, Ningwu dan Piantou pula membentuk garison pertahanan tembok di sebelah barat.

Begitupun, menjelang abad ke-17, puak Manchu berjaya menembusi tembok dan menakluk Beijing. Ia bukan saja menandakan pengakhiran Dinasti Ming tetapi permulaan dinasti terakhir diraja China, Dinasti Qing. Dinasti ini terus bertahan sehinggalah awal abad ke-20. Dalam tempoh tersebut, Tembok Besar China dipandang orang China dan Barat bukan saja sebagai lambang kekuatan negara itu. Tetapi ia turut melambangkan keupayaan kerajaan ketika itu mengawal keselamatan rakyat dan membendung pengaruh asing.

Disebabkan usaha merealisasikan Tembok Besar China merupakan satu pencapaian hebat, UNESCO menyenaraikannya sebagai Tapak Warisan Dunia pada 1987, Tetapi hanya sebahagian tembok saja seperti Badaling yang masih bertahan sehingga hari ini. Sebahagian daripadanya dirobohkan bagi membuka ruang kepada pembinaan jalan. Ada juga yang menyembah bumi selepas bertahun-tahun terbiar tanpa penyelenggaraan.

Sepanjang abad ke-20, wujud dakwaan Tembok Besar China merupakan satu-satunya infrastruktur yang dapat dilihat dari angkasa lepas. Dakwaan ini dinafikan sebanyak dua kali oleh NASA dan angkasawan pertama China Yang Liwei. Liwei semasa menjalankan misi angkasa lepas pada 2003 memberitahu media beliau langsung tidak nampak tembok itu dari orbit.

RUJUKAN

History. (2019, 5 November). Great Wall of China.

Man, J. (2020, 5 Ogos). 10 facts about the Great Wall of China. History Extra.


Hypatia: Ahli Matematik Wanita

Hypatia
merupakan ahli matematik wanita pertama yang kehidupannya direkodkan dengan
baik. Selain ahli matematik, Hypatia merupakan ahli falsafah dan ahli astronomi
agung Mesir. Hypatia digambarkan sebagai seorang yang jelita. Seorang yang
penuh adab, lemah lembut dan berprinsip. Direkodkan Hypatia tidak pernah
berkahwin dan tidak pernah menggauli mana-mana lelaki walaupun ramai pelajar
lelakinya cuba untuk memikatnya.

Ayahnya,
Theon juga ahli matematik dan ketua dia sebuah sekolah bernama Mouseion.
Pendidikan awal dipengaruhi oleh ayahnya. Kemudian, Hypatia dihantar ke Athens.
Theon mahu Hypatia menjadi seorang manusia yang sempurna. Maka, Theon mengajar
anaknya pelbagai perkara. Theon mengajar matematik, astronomi, falsafah dan
mekanik. Kemudian, Hypatia menjadi ketua di Mouseion dan sekolah tersebut
menjadi sekolah terbaik di sekitar dunia Greco-Roman selepas sekolah-sekolah di
Athens.

Hypatia menganut falsafah Neoplatonism dan beragama pagan. Namun, dia masih boleh bertoleransi dengan fahaman Kristian yang sangat kuat pada ketika itu. Ramai para pelajarnya beragama Kristian. Hypatia mendapat pengaruh dalam politik apabila beliau mula membina hubungan dengan para menteri di Alexandria. Kadangkala, kerajaan Alexandria meminta pandangan Hypatia dalam menyelesaikan suatu isu semasa. Hypatia dianggap sebagai seorang kaunselor.

Hypatia
menjadi semakin popular dalam kalangan penduduk Alexandria. Perkara ini memakan
dirinya sendiri. Ketika berlakunya rusuhan politik, Hypatia diserang dan
tubuhnya diusung sehingga ke gereja oleh rusuhan ekstremis Kristian. Hypatia
dibogelkan lalu dibunuh. Tubuhnya dicincang dan serpihan-serpihan tubuhnya
dibawa di sekitar kota lalu dibakar.

Kematian Hypatia telah mengejutkan ramai orang di sekitar empayar. Kematian Hypatia telah menjadikan generasi Neoplatonis menyerang keras ajaran Kristian. Ketika kurun ke-18, Hypatia telah menjadi symbol penentangan terhadap Kristian secara keseluruhan. Walaupun begitu, Hypatia juga tetap diangkat oleh Kristian juga dengan menggambarkan Hypatia sebagai St. Catherine. Pada zaman moden ini, Hypatia telah menjadi symbol gerakan feminism di sekitar Eropah.

Hypatia
telah menulis beberapa karya terutamanya berkenaan ulasan-ulasan matematik dan
astronomi. Tetapi tiada karyanya yang selamat. Dikatakan Hypatia lebih
menyerlah sebagai guru dan kaunselor berbanding seorang saintis. Kisah Hypatia
pernah diadaptasi menjadi filem yang berjudul ‘Agora’.


Negara Dengan Penduduk Seramai 27 Orang

Tanpa kita sedari, sebuah negara telah lama wujud sekitar beberapa batu nautika jauhnya dari perairan pantai England. Negara yang dimaksudkan ini bernama Sealand. Sealand diisytiharkan sebagai sebuah negara terkecil di dunia ketika ini dengan jumlah bilangan penduduk seramai 27 orang, direkodkan pada tahun 2002.

Negara yang bermotokan E Mare, Libertas (Dari Laut, Kebebasan) ini, menjadi sebuah negara merdeka yang berdaulat sejak tahun 1967, anggaran empat tahun lewat dari tahun pembentukan Persekutuan Malaysia.

Negara kecil ini mempunyai sistem pemerintahan beraja. Individu yang bertanggungjawab terhadap pemerintahan di negara Sealand ini ialah keluarga Bates. Setiap ahli keluarga Bates merupakan pemerintah dan mempunyai gelaran diRaja yang tersendiri.

Tidak terlepas juga, Sealand telah merangka dan mempunyai perlembagaan mereka tersendiri. Negara yang berdiri di atas sebuah pelantar campuran konkrit dan besi ini telahpun memacakkan bendaranya di puncak Gunung Everest dan juga memiliki sebuah kelab bola sepak.

Awal mula sejarah pertapakan negara Sealand ini dipanggil HM Fort Roughs ataupun Roughs Tower. Pelantar tersebut merupakan satu daripada empat kubu pertahanan yang dimiliki oleh British Royal Navy untuk menahan serangan ket3nt3raan Jerman ketika era P3rang Dunia Kedua.

Sepanjang tempoh p3p3r4ngan, sekitar 100 hingga 120 pegawai t3nt3r4 laut telah ditempatkan di sana. Pada awal tahun 1950-an, pusat kawalan ini telahpun usang dan ditinggalkan. Makluman umum, kubu-kubu pertahanan tersebut direka oleh Guy Maunsell.

Pada tahun 1966, Roy Bates telah dikenal pasti oleh kerajaan British, menjalankan aktiviti penyiaran haram di salah satu kubu pertahanan tersebut yang bernama Knock John. Kubu ini hanyalah 3 batu dari pantai kawasan kerajaan British. Bagi menyelesaikan masalah ini, Roy telah mengambil tindakan untuk berpindah ke Roughs Tower, lebih jauh jaraknya dari pantai British.

Walau bagaimanapun, beliau tidaklah memulakan sebuah syarikat stesen radio di sana, malah beliau bersama keluarganya menetap terus di kubu tersebut. Setahun selepas kependudukan mereka di sana, pada tarikh ulang tahun kelahiran Joan Bates, 2 September 1967, Roy telah mengisytiharkan kemerdekaan di pelantar tersebut.

Perkara ini mendapat persetujuan kedua-dua belah pihak, iaitu pihak keluarga Bates dan kerajaan British yang diwakili oleh para peguam lantikan kerajaan British. Joan telah ditabal sebagai Puteri Sealand. Maka, lahirlah sebuah kerajaan kecil di atas pelantar yang bernama Sealand.

Tidak hairanlah sekiranya, Sealand ini menjadi isu perdebatan di sana. Topik utama mengenai Sealand ini sudah semestinya, layakkah Sealand diisytiharkan sebagai sebuah negara? Menurut wawancara BBC bersama seorang ahli keluarga Bates, iaitu Michael Bates, beliau menyatakan bahawa kami (keluarga Bates) tidak pernah meminta, merayu untuk mendapatkan pengiktirafan bagi negara kami.

Walaupun kami telah lama berkomunikasi dan berhubung dengan Presiden Perancis untuk sekian lamanya, kami tidak pernah sama sekali meminta kerajaan Perancis untuk mengiktiraf kami. Bagi kami, ia (pengiktirafan) bukanlah satu keperluan.

Pada tahun 2000, berita mengenai sebuah syarikat bernama HavenCo Ltd, telah merancang untuk menyediakan sebuah operasi kompleks pelayan internet di Sealand. HavenCo telah menawarkan sebanyak $250 000 kepada keluarga Bates dan memajakkan Roughs Tower dengan pilihan untuk membeli Sealand pada masa hadapan. Tawaran ini sangat menarik bagi keluarga Bates kerana mampu menampung perbelanjaan membaik pulih dan pemeliharaan Sealand kian meningkat saban tahun.

Negara kecil ini juga telah menghasilkan beberapa syiling mereka sendiri. Matawang yang digunapakai oleh negara ini ialah Sealand Dollar ataupun Sealandic Dollar. Selain itu juga, koleksi setem edisi khas Sealand juga telah dihasilkan. Penggemar setem, sudahkah anda memiliki setem ini?

RUJUKAN:

Sealand Population 2020. Retrieved September 04, 2020, from https://worldpopulationreview.com/regions/sealand-population

Amos, T. Become A Lord Or Lady With Sealand. Retrieved September 04, 2020, from https://sealandgov.org/

‘I rule my own ocean micronation’.Retrieved September 04, 2020, from https://www.bbc.com/future/article/20150414-i-rule-my-own-ocean-micronation

Sealand dollar.Retrieved September 04, 2020, from https://currencies.fandom.com/wiki/Sealand_dollar

Rosenberg, M.Why the Principality of Sealand Is Not Independent. Retrieved September 04, 2020, from https://www.thoughtco.com/principality-of-sealand-1435434


40 Tahun Keluarga Ini Terasing Dari Tamadun Dunia

Siberia dikenali sebagai salah satu kawasan yang memiliki populasi hidupan paling jarang di dunia, hampir tiada manusia mendiami  kawasan ini. Ini kerana keadaan iklimnya yang sangat mencabar, terutamanya musim sejuk yang panjang dan suhu yang lazimnya mencecah tahap beku −13 ° F (−25 ° C).

Namun, ada sebilangan kecil manusia yang tinggal di sana walaupun terasing dari ketamadunan yang semakin maju, mungkin kerana terpaksa. Satu keluarga yang berasal dari Rusia menjadi terkenal di seluruh dunia kerana telah hidup hampir sepanjang abad ke-20 jauh dari segala peradaban manusia di taiga Siberia, daerah Abakan.

KEMPEN ANTI-AGAMA USSR 1928-1941

Segalanya bermula semasa operasi penghap*san agama di Rusia pada tahun 1936. Memasuki tahun 1932 hingga 1937, Joseph Stalin melancarkan kempen ‘pelan lima tahun tanpa Tuhan’ dan organisasi League of Milit*nt Godless bertanggungjawab untuk menghap*skan sepenuhnya segala pandangan keagamaan di negara itu. Banyak kaedah dan taktik keg*nasan yang sama juga dikenakan terhadap pihak lain yang dianggap sebagai musuh ideologinya.

Sasaran utama kempen anti-agama ini adalah Gereja Ortodoks Rusia dan Islam, kedua-duanya mempunyai bilangan penganut terbesar, namun Gereja Ortodoks Rusia menerima kesan yang paling teruk. Hampir semua agamawan, dan kebanyakan penganutnya, samada dit*mbak m*ti atau dihantar ke kem buruh.

Sekolah teologi ditutup, dan sebarang penerbitan risalah masjid dan gereja adalah dilarang. Lebih daripada 85,000 pendeta Ortodoks dit*mbak pada tahun 1937 sahaja. Hanya dua belas pendeta Gereja Ortodoks Rusia yang berfungsi di paroki mereka pada tahun 1941.

League of Milit*nt Godless menggunakan pendekatan keg*nasan terhadap golongan beragama dalam melancarkan kempen, dengan alasan demi melindungi negara atau sekadar melawan pihak yang melanggar undang-undang.

Keluarga Lykov juga tidak terlepas dari penind*san, memandangkan mereka adalah pengikut fahaman Old Believers – sekte Ortodoks Rusia yang fundamentalis yang telah ditind*s di Rusia sejak zaman Peter the Great (awal abad ke-18).

Bersama dengan beberapa harta benda dan biji benih, Lykov merantau semakin jauh dan semakin dalam ke taiga Siberia. Mereka juga membawa roda pemintal untuk membolehkan mereka membuat dan membaiki pakaian, yang mereka seret sejauh beratus-ratus batu.Selepas pembun*han abangnya yang dit*mbak oleh peronda Bolshevik pada tahun 1936 diluar desanya, Karp Lykov, bersama isterinya Akulina dan dua lagi anak mereka masing-masing seorang anak lelaki bernama Savin (9 tahun) dan anak perempuan, Natalia (2 tahun) lari menyelamat diri ke dalam hutan dan tidak pernah kembali.

Keluarga itu bertahan hidup dengan memakan kentang dan cendawan liar. Dua lagi anak telah dilahirkan oleh Karp dan Akulina ketika tinggal di taiga iaitu Dmitry pada tahun 1940 dan anak perempuannya Agafia pada tahun 1943.

TEKAD MENERUSKAN HIDUP

Sehingga akhir tahun 70-an, kedua-dua anak Lykov yang lebih muda tidak pernah berhubung dengan manusia di luar keluarga mereka. Segala yang Dmitry dan Agafia ketahui mengenai dunia luar, dipelajari dari kisah-kisah lama yang diceritakan oleh ibu bapa mereka.

Satu-satunya buku yang dimiliki oleh keluarga Lykov adalah kitab doa dan kitab Injil kuno milik keluarga mereka. Akulina, ibu kepada anak-anak yang terasing ini mengajar anak-anaknya membaca dan menulis dengan menggunakan kitab Injil.

Batang kayu dari pohon birch yang diasah dan dicelupkan dengan jus anggur adalah pen dan dakwat mereka. Pakaian keluarga Lykov sering rosak, setelah ditampal dan dijahit berulang kali akhirnya pakaian mereka rosak teruk hingga tiada apa-apa yang boleh dipakai mereka lagi. Jadi, keluarga itu menggantinya dengan pakaian yang dibuat dari tumbuhan rami yang ditanam menggunakan biji benih.

Malangnya, mereka tidak tahu cara untuk menggantikan logam, keluarga itu membawa dua cerek bersama mereka tetapi akhirnya cerek-cerek itu rosak dan tak boleh digunakan akibat karat.

Satu-satunya bahan ganti yang mampu mereka manfaatkan sebagai makanan adalah kulit kayu birch. Oleh kerana ia tidak boleh dibakar dengan api, hendak memasaknya adalah sangat sukar.

Keluarga Lykov terpaksa meneruskan hidup secara kekal di pinggir pergunungan dalam keadaan yang sentiasa kebul*ran, hingga akhir 1950-an, ketika Dmitry mula meningkat dewasa, mereka mula memburu binatang untuk mendapatkan daging dan kulit.Malahan, selama bertahun-tahun Dmitry membesar dengan stamina yang luar biasa, dia mampu berburu tanpa memakai alas kaki pada musim sejuk selama beberapa hari sambil tidur di tempat terbuka dalam suhu yang mencapai tahap beku, ketika itu daging masih lagi sumber yang asing dalam diet pemakanan Lykovs.Oleh kerana mereka tidak memiliki s*njata berburu seperti s*napang atau busur, mereka akan berburu dengan menggali lubang perangkap atau mengejar mangsa yang melintasi kawasan pergunungan.

Kemudian, memasuki tahun 1961, tahun di mana salji turun pada bulan Jun. Segala bekalan makanan yang ditanam di kebun mereka telah m*snah. Keluarga itu terpaksa meneruskan hidup dengan kembali memakan kulit kayu birch, bahkan mereka terpaksa memakan kasut sendiri yang dibuat dengan pohon birch.

Pada tahun itu jugalah, akhirnya isteri Karp, Akulina tidak mampu bertahan lagi, Akulina akhirnya meninggal dunia akibat keb*luran, kerana dia memilih untuk mengutamakan anak-anaknya, dia lebih rela tidak makan dan m*ti dalam kelaparan.

BAGAIKAN HIDUP DI ZAMAN PERTENGAHAN

Pada tahun 1978, seramai empat orang ahli geologi Soviet meneroka kawasan daerah Abakan untuk mencari kemungkinan terdapat kawasan lombong bijih besi yang berpotensi.

Mereka menjadi bingung apabila mereka terserempak dan menemui sebuah tempat yang kelihatan seperti penempatan manusia, iaitu bangsal yang lengkap memiliki kebun di sebuah kawasan yang terpencil,150 batu jauh dari penempatan yang terdekat.

Para saintis tersebut memutuskan untuk menetap dengan membina penempatan sementara dan kemudian kembali mengunjungi habitat yang mereka temui selepas itu.

Apa yang kemudian mereka temui adalah satu keluarga kecil yang gaya hidupnya seolah-olah mereka datang dari zaman pertengahan. Para saintis itu menawarkan beberapa hadiah seperti makanan kepada mereka, tetapi keluarga itu hanya mahu menerima garam, yang sudah 40 tahun tidak dinikmati oleh Karp.

Mereka juga terperanjat apabila diberitahu mengenai peristiwa manusia pertama yang mendarat di bulan, bahkan Karp tegas menganggap itu adalah cerita dongeng. Apa yang paling menarik perhatian, keluarga itu mengakui bahawa mereka sama sekali tidak menyedari mahupun mengetahui bahawa peristiwa-peristiwa besar dunia seperti P*rang Dunia Kedua pernah berlaku.

Bagaikan terkena kejutan budaya, ketua keluarga itu malahan lebih terpesona dengan satu pek makanan yang dibungkus dengan plastik selofan yang lutsinar, lalu berkata: “Oh Tuhan, entah apa yang mereka lakukan, ini adalah kaca tetapi boleh digulung-gulung!”

LEGASI TUNGGAL

Tidak lama kemudian setelah ditemui oleh para saintis Soviet, menjelang musim gugur pada tahun 1981, tiga daripada empat orang anak Karp telah meninggal dalam jangka waktu yang singkat.

Doktor percaya bahawa Natalia dan Savin m*ti akibat kegagalan buah pinggang kerana diet mereka yang buruk, sementara Dmitry dipercayai mend*rita radang paru-paru yang mungkin dijangkiti dari salah seorang para saintis yang menemui mereka. Maka tinggallah Lykov dan Agafia sahaja yang masih terus hidup.

Para saintis terbabit, yang kemudian menjadi sahabat rapat keluarga itu berusaha meyakinkan Karp dan Agafia untuk berhijrah keluar dan hidup bersama saudara-mara mereka di sebuah desa yang berjarak sejauh 150 batu, tetapi mereka tetap menolak

Karp Lykov akhirnya meninggal dunia pada bulan Februari 1988, meninggalkan anak perempuannya Agafia sebagai satu-satunya pewaris dari dirinya yang terus kekal hidup bersendirian di sebalik pergunungan taiga Siberia hingga ke hari ini.

Agafia telah berusia 76 tahun ketika ini. Hari ini dia merasa sudah cukup bahagia hidup bersama dengan belasan ekor kucing dan anjing yang dipeliharanya, jadi, dia tidak pernah terlintas sebarang hasrat untuk berpindah ke tempat lain.

RUJUKAN:

Wikipedia – Agafia Lykova : https://en.m.wikipedia.org/wiki/Agafia_Lykova

Lost in Taiga (Lykov families documentary) : https://youtu.be/AyQIGgeeYno


Babi Berapi Yang Rom Senjatakan Untuk Menakutkan Gajah Perang

Sejarah menunjukkan keupayaan manusia menjinakkan haiwan-haiwan untuk pelbagai tujuan seperti pertanian, penternakan, pengangkutan dan pεpεrαngαn. Dari segi pεpεrαngαn, antara haiwan yang kerap digunakan ialah kuda, keldai, lembu, unta, gajah dan babi. Eh, kejap kejap. Babi?!

Ya, babi digunakan sebagai senjata pεpεrαngαn terutama bila berdepan dengan gajah. Dan ia disaksikan buat kali pertama semasa era Rom oleh sejarawan Rom terkenal Pliny the Elder. Beliau menyifatkan di sebalik saiz badannya yang besar dan mampu menakutkan pihak mυsυh, gajah masih terkencing-kencing ketakutan kalau dengar bunyi babi.

Tetapi Pliny the Elder bukan sejarawan pertama yang merekodkan hal ini. Sebaliknya, orang pertama yang merekodkannya ialah seorang penulis bernama Aelian. Babi menurutnya digunakan untuk mengganggu gajah buat kali pertama dalam Pεrtεmpυrαn Beneventum pada 275 SM. Sebaik gajah-gajah pihak musuh melihat beberapa ekor babi dilepaskan ke medan pεrαng, ia mengakibatkan gajah-gajah ini takut dan lari bertempiaran. Ini membuka jalan kepada kemenangan pihak Rom dalam Pεrαng Pyrrhic yang berlaku dari 280 hingga 275 SM.

Selain Pεrαng Pyrrhic, Parsi juga turut menjadi mangsa taktik licik Rom ini. Ini berlaku pada 544 Masihi semasa era pemerintahan Khosrow I. Pihak Parsi mengepung Edessa bagi menjayakan usaha baginda meluaskan jajahan takluk Parsi ke sebelah Syam yang dikawal Rom Timur/Byzantine. Pihak Parsi cuba mara ke pintu gerbang kota dengan tεntεrα bergajah. Bagaimanapun, mereka dipaksa berundur selepas pihak Byzantine menggantung seekor babi hidup yang mengeluarkan bunyi sekaligus menakutkan gajah-gajah mereka.

Sebelum kita sambung, kami cadangkan korang dapatkan KITAB TAMADUN ROM. Siapa sangka dalam tempoh seribu tahun kewujudannya, legasi Rom Barat terus dirasai sehingga hari ini. Daripada pembentukan Republik hinggalah kemunculan Julius Caesar sebagai diktator, semua ini menjadi pencetus kepada apa yang kita lihat hari ini. Dapatkan KITAB TAMADUN ROM sekarang! Beli di Shopee: https://shopee.com.my/The-Patriots-Kitab-Tamadun-Rom-i.238336777.13454617576

Bagi pihak Rom, ia sememangnya satu taktik yang pelik tetapi menarik. Tetapi apabila gajah menjadi sebahagian daripada angkatan pεrαng mereka, ini bukan lagi pilihan. Lantas, gajah-gajah yang dimiliki dipelihara bersama anak-anak babi. Dengan berbuat demikian, barulah gajah-gajah Rom Timur tak melatah setiap kali dengar bunyi babi.

Tetapi langkah tersebut hanya dibuat selepas pihak Byzantine mengalami siri kekalahan di tangan Bani Umayyah dan Bani Abbasiyah. Siri kekalahan ini bukan setakat menunjukkan peralihan kuasa daripada kerajaan Rom Timur kepada kerajaan-kerajaan Islam. Malah, ini memperlihatkan Rom tidak belajar daripada taktik pεrαng mereka sebelumnya dan mengulangi kesilapan yang dilakukan para pemerintah yang menggunakan tentera bergajah.

Namun begitu, Rom bukan satu-satunya kerajaan yang menggunakan babi sebagai senjata pεpεrαngαn. Kerajaan Macedon pimpinan Antigonus II Gonatas melakukan perkara sama. Tetapi bezanya di sini ialah babi ini dibαkαr hidup-hidup sebelum dilepaskan kepada tεntεrα-tεntεrα bergajah. Macam biasalah, gajah-gajah lari tak cukup tanah bila nampak babi-babi yang terbαkαr. Dan itu cukup membantu tεntεrα Antigonus II menang dalam pertempuran yang disertai mereka.

Tetapi era babi perang merosot seiring dengan penggunaan gajah di medan pεrαng. Ini disebabkan bilangan gajah yang ditangkap dari habitat asal mereka semakin berkurangan. Selain diburu dan ditangkap, kemusnahan habitat turut mengakibatkan bilangan haiwan tersebut merosot. Dengan tentera bergajah dilihat lebih banyak menyusahkan daripada membantu, penggunaan haiwan tersebut sebagai kenderaan pεrαng dihentikan.

Tidak mustahil perkara sama turut menyumbang kepada penghentian penggunaan babi sebagai senjata peperangan. Ini kerana babi pεrαng jika tidak dilatih boleh saja mencetuskan huru-hara terhadap pasukan yang menggunakannya. Selain itu, jika ia dibαkαr terlalu awal, haiwan tersebut akan mαtι. Ini menjadikan sebarang kelebihan taktikal yang ditawarkan babi pεrαng sebelum ini hilang begitu saja.

Cuma yang menjadi persoalannya, apakah kisah ini benar-benar berlaku? Ini kerana sesetengah cerita pasal babi perang hanya wujud beberapa abad selepas pεpεrαngαn sebenar berlaku. Tetapi dengan mengambil kira tεntεrα gajah ialah legasi Hellenistik (tradisi Yunani yang dibawa oleh Alexander the Great), tidak mustahil babi juga diperkenalkan di medan pεrαng sebagai cara menghentikannya.

Kini, babi pεrαng boleh dilihat dalam permainan komputer Rome: Total Wαr. Ia digunakan oleh kumpulan negara-negara kota Yunani (Greek Cities) sebagai salah satu ketυmbυkan tεntεrα mereka. Seperti babi pεrαng di dunia sebenar, ia hanya boleh digunakan sekali di medan perang dengan tujuan mengacau formasi ketυmbυkan tεntεrα musuh.

Kita tahu sesebuah peperangan boleh dimenangi hasil kebijaksanaan dan kelicikan jeneral-jeneral terbilang dalam sejarah. Kita kenal Alexander the Great, Khalid bin al-Walid r.a dan Tun Perak. Tetapi kerana kelicikan mereka sebagai jeneral, ia mengubah haluan takdir sesebuah kerajaan atau empayar. Nak tau bagaimana itu berlaku, dapatkan PERTEMPURAN-PERTEMPURAN AGUNG sekarang! Beli di Shopee: https://shopee.com.my/The-Patriots-Pertempuran-pertempuran-Agung-Seni-Pertempuran-Terulung-i.238336777.4138247824

RUJUKAN

Pandey, S. (2022, 22 Ogos). (ditapiskan) Pigs: A Flaming History of Nature’s Cutest Creations in (ditapiskan). Ancient-Origins.

Blazeski, G. (2016, 15 September). In Ancient Rome flaming (ditapiskan) pigs were used to counter elephants. The Vintage News.


Asal Usul Perkataan “Tuan-Hamba” Dalam Bahasa Melayu Klasik

Setiap kali menonton filem-filem Melayu klasik, perbualan para wataknya sentiasa menarik perhatian. Semua orang menyangka tuan hamba merupakan kata ganti nama diri kedua merujuk untuk ‘kau’, ‘engkau’, ‘kamu’, ‘awak’, atau ‘anda’. Sangkaan sebegini bersifat dangkal kerana ada cerita lebih mendalam berkenaan tuan dan hamba.

Jika diteliti, ganti nama ‘tuan hamba’ mula digunakan di dalam hikayat-hikayat dan manuskrip lama Melayu. ‘Tuan hamba’ disebut sebagai ganti nama diri kedua dalam perbualan antara dua watak atau persona yang berdialog secara lisan.

‘Tuan hamba’ seringkali digunakan sesama penuturnya yang sama taraf sosial dan hierarki. Namun begitu, ada ketikanya ia digunakan oleh penutur yang lebih tinggi tarafnya daripada penutur satu lagi.

Contohnya, perbualan antara rakyat sesama rakyat, pembesar sesama pembesar atau pembesar menggunakan gelaran ‘tuan hamba’ ke atas seseorang bertaraf rakyat. Lihat ayat ini, “Apakah gerangan maksud dan tujuan tuan hamba berkelana ke negeri kami ini?”

Dari segi linguistik, ‘tuan hamba’ bukanlah merujuk kepada ‘tuan ini adalah hamba’. Sebaliknya,  ia membawa maksud ‘tuan ini adalah tuan kepada hamba-hamba’. Menggunakan ganti nama diri ‘tuan hamba’ yang bermaksud ‘tuan adalah tuan kepada hamba-hamba’ bertujuan memuliakan penutur yang dilawannya bercakap. Ini kerana memiliki hamba merupakan lumrah bagi orang kaya atau pembesar yang dipandang tinggi masyarakat kebanyakan.

Tidak seperti hari ini di mana ukuran kekayaan dinilai ialah jumlah wang tunai atau barang berharga yang dimiliki, pada zaman kerajaan Melayu silam, tiga perkara menjadi pengukur kekayaan seseorang. Tiga perkara tersebut ialah bilangan kerbau, hamba dan emas yang dimiliki.

Jadi, berbalik semula kepada kata ganti diri ‘tuan hamba’ tadi. Perlu ditegaskan salah satu ciri Bahasa Melayu yang ramai orang tidak perasan ialah peranannya memuliakan penutur dan penutur yang dilawannya bercakap. Jadi bila seorang penutur Bahasa Melayu mengangkat martabat taraf penutur yang dilawannya bercakap, ia akan dibalas pula dengan menggunakan kata ganti diri pertama, merujuk dirinya sebagai ‘hamba’ yang bermaksud ‘aku’ atau ‘saya’ dalam konteks Bahasa Melayu moden.

Lihat kembali contoh pertanyaan, “Apakah gerangan maksud tuan hamba berkelana ke negeri kami ini?” Si polan misalnya akan memberi jawapan berikut, “Sesungguhnya hamba berkelana ini kerana kepingin benar hendak menemukan seorang guru yang masyhur di negeri ini.”

Penggunaan ganti nama pertama ‘hamba’ oleh yang ditanya dalam jawapannya itu sekaligus meneutralkan kembali lambungan pujian dan gelaran memartabatkan ketinggian taraf dirinya yang dirujuk oleh penutur pertama yang bertanya tadi.

Dengan kerendahan hati dan keluhuran budi, diri penutur ini sendiri yang kembali meletakkam dirinya sebagai hamba. Ia sekaligus melempar jauh perasaan negatif seperti hidung tinggi dan bangga diri apabila mendengar gelaran yang bermaksud ‘tuan kepada hamba-hamba’ itu tadi.

Inilah salah satu intipati Bahasa Melayu. Penuturnya boleh mengangkat taraf seorang penutur lain menjadi lebih tinggi apabila keduanya berbual. Fikrah dan hormat kepada nilai penghormatan sesama manusia adalah antara roh di dalam Bahasa Melayu itu sendiri.

Malah dengan membahasakan diri sendiri sebagai ‘hamba’, sedar atau tidak secara lisannya ia berfungsi untuk menghalang diri daripada merasa gah dengan gelaran yang telah diungkapkan padanya dalam pertuturan mereka dengan menggelarkan diri sebagai hamba kembali.

Hatta, jika dua watak yang berlawan lisannya secara kasar dengan niat bermusuh (hostile), ‘kehormatan’ yang dijelaskan di atas tadi masih jelas dilihat seperti ayat berikut; “Sebelum bertikam keris dan membuka langkah, ayuh tuan hamba, kita bersirih dahulu.”

Malah, ia boleh digunakan secara berpantun, “Selang gambir dengan pinang, cubit pula secalit kapur, senang niat hamba datang, sakit raja tuan hamba yang berkubur;” Sesungguhnya, Bahasa Melayu kaya dengan perkara tersirat dan tersurat yang terus malar hijau dengan perkembangan zaman.


Syeikh Zakaria: Ulama Dan Tokoh Korporat Sufi Melayu

Walaupun Inggeris menyisihkan orang-orang Melayu dalam dunia korporat dan perniagaan, namun terdapat juga orang-orang Melayu yang berjaya dalam dunia perniagaan pada awal abad ke-20. Salah seorang dari mereka ialah Syeikh Zakaria bin Syeikh Umar, seorang ulama Pulau Pinang.

Pada tahun 1920an, Syeikh Zakaria sudah memiliki empayar perrniagaan. Beliau memiliki perniagaan getah, kelapa, lada hitam, kopi dan gambir. Beliau juga menubuhkan commission agency di Lumut Lane, Pulau Pinang yang menjadi agen Haji pada ketika itu.

Syeikh Zakaria turut menjalankan perniagaan import eksport dengan beberapa buah negara di Arab, India, Sri Lanka dan Indonesia.

Dengan ekonomi yang kukuh, Syeikh Zakaria banyak membantu orang-orang yang susah sama seperti bapanya, Syeikh Umar. Beliau menjadi tempat orang mengadu kesusahan dan menjadi tempat orang mendapatkan hutang. Beliau juga membantu para Jemaah haji yang mengalami kesempitan wang di Mekah dengan memberikan mereka hutang.

Oleh kerana ilmu agamanya tinggi, Syeikh Zakaria telah dilantik menjadi imam Masjid Lebuh Aceh dan guru agama di sana. Di samping itu,beliau dilantik menjadi pemimpin masyarakat Islam di Lebuh Aceh, Pulau Pinang. Syeikh Zakaria juga merupakan seorang guru mursyid tarekat Naqsyabandiah Khalidiyah dan pernah dilantik menjadi Mufti Pulau Pinang.

Syeikh Zakaria bin Syeikh Umar meninggal dunia pada tahun 1926 di Pulau Pinang.

Gambar:

1) Syeikh Zakaria bersama pemimpin-pemimpin Melayu Pulau Pinang

2) Firma Syeikh Zakaria di George Town, Pulau Pinang

3) Makam Syeikh Zakaria


Kepentingan dan Konflik Air

Air merupakan sumber yang terpenting kepada manusia yang mendiami muka bumi ini. Air amat penting dalam menjamin kelangsungan hidup manusia dan juga sesebuah negara. Tanpa air manusia bukan sahaja terancam malahan sesebuah negara juga akan terancam apabila wujud perebutan bagi mendapatkan sumber air yang akhirnya boleh menjurus kepada peperangan. Krisis atau kekurangan sumber air yang berlaku di sesetengah negara atau rantau yang akhirnya membawa kepada konflik bersenjata pernah tercatat dalam sejarah umat manusia. Hal ini membuktikan bahawa kekurangan atau krisis air bukan sahaja mampu mencetuskan ancaman kepada manusia malahan aktor negara.

Walaupun hampir 3/4 atau 70% daripada permukaan bumi ini adalah kawasan berair namun sumber air yang sangat bernilai dan menjadi rebutan ialah air tawar dan bukannya air masin. Jumlah bekalan air tawar agak terhad berbanding dengan air masin. Sehubungan dengan itu, pada masa ini, hampir dua bilion penduduk merentasi 40 negara telah terjejas dengan fenomena kekurangan air. Hal ini bermakna sumber air tawar sama pentingnya dengan sumber asli atau galian seperti minyak dan gas yang telah menjadi pemangkin kepada tercetusnya konflik antara negara di dunia ini. Kekurangan atau krisis air juga dibimbangi akan menjadi salah satu faktor penting kepada tercetusnya peperangan antara negara pada masa hadapan.

Air sememangnya penting bagi kelangsungan hidup manusia. Kelangsungan hidup manusia ini dapat dilihat daripada dua perspektif iaitu perspektif dalaman iaitu berkaitan kesihatan manusia dan perspektif luaran iaitu kepentingan air terhadap kehidupan seharian manusia seperti pertanian, perladangan dan sebagainya. Menurut perspektif kesihatan manusia, air penting untuk menyelaraskan suhu badan. Selain itu air amat diperlukan untuk membekalkan nutrien kepada organ tubuh badan, bertindak sebagai cecair yang membawa oksigen kepada sel dalam tubuh, menjadi agen pembuang bahan toksik dan bertindak sebagai pelincir kepada sendi dan organ manusia. Tanpa air yang mencukupi kesihatan manusia akan terjejas. Perkara ini tidak menjadi masalah di negara yang dilimpahi dengan sumber air. Namun ia menjadi masalah yang amat besar kepada negara yang mengalami kekurangan air terutama sekali bekalan air bersih. Oleh sebab itu, kekurangan sumber air mampu mengancam keselamatan manusia atau insan kerana ia boleh menjejaskan kesihatan diri manusia itu.

Kemudian perspektif yang seterusnya ialah kepentingan air terhadap kehidupan seharian manusia seperti pertanian, perladangan dan sebagainya. Manusia memerlukan air tawar bagi kegunaan harian dan aktiviti pertanian serta perusahaan. Sektor pertanian adalah pengguna air terbanyak pada kadar 62% diikuti oleh perusahaan 21% dan domestik 17%. Bagi negara yang mempunyai kadar penurunan hujan yang stabil dan tinggi maka ia bukanlah satu masalah seperti negara Malaysia. Namun bagi sesetengah rantau atau benua seperti Afrika dan Timur Tengah, kadar penurunan hujan amat rendah. Tambahan pula berlaku kemarau yang agak lama seperti di Afrika telah membawa kepada kekurangan sumber air yang akhirnya membawa kepada krisis air dan dibimbangi berlaku konflik bersenjata berkaitan air. Kadar penurunan hujan yang rendah dan kemarau berpanjangan mempunyai kaitan dengan perubahan iklim dunia.

Perubahan iklim dunia telah menyebabkan keadaan cuaca di dunia ini semakin tidak menentu. Terdapat kawasan yang mengalami kadar penurunan hujan yang sangat tinggi dan ada kawasan yang mengalami kadar penurunan hujan yang sangat rendah. Berlaku juga fenomena panas melampau dan ada juga kawasan yang mengalami suhu sejuk yang melampau. Oleh itu, perubahan iklim dunia menjadi faktor yang paling utama dalam membicarakan tentang kekurangan atau krisis air di sesebuah benua, rantau atau negara. Di benua Afrika terutama sekali bagi negara-negara yang berkongsi Tasik Chad seperti Nigeria, Cameroon, Niger dan Chad, mengalami masalah kekurangan air akibat berkurangnya kadar penurunan hujan dan berlaku kemarau yang berpanjangan. Perkara ini telah menyebabkan air sungai yang mengairi tasik tersebut kian mengering. Oleh sebab itu juga Tasik Chad semakin mengering. Pengeringan air sungai dan tasik amat memberikan kesan negatif kepada penduduk yang bergantung kepada air sungai dan tasik tersebut. Hal ini dikatakan demikian kerana rata-rata penduduk yang tinggal di sekitar sungai dan Tasik Chad merupakan nelayan, petani dan penternak haiwan. Kesemua pekerjaan penduduk tersebut amat bergantung kepada sumber air. Kesan daripada pengeringan air sungai dan tasik ialah penghijrahan secara besar-besaran penduduk yang selama ini tinggal di kawasan tersebut ke kawasan yang mempunyai sumber bekalan air bersih.

Penghijrahan inilah yang akhirnya telah mencetuskan konflik antara negara kerana berlaku pencerobohan sempadan sesebuah negara oleh penduduk dari negara lain. Penghijrahan ini telah mencetuskan pertempuran antara penduduk asal dengan penduduk yang berhijrah ke kawasan baharu bagi mendapatkan bekalan air. Pihak tentera juga turut campur tangan dalam perkara ini yang akhirnya membawa kepada konflik antara negara. Sekitar tahun 1982 sehingga 1985 telah berlaku beberapa insiden di sekitar Tasik Chad antaranya ialah perebutan air antara pihak Cameroon dengan Nigeria yang akhirnya telah menggangu aktiviti penangkapan ikan oleh para nelayan, tentera Chad telah menghalau nelayan-nelayan dari Nigeria dan konflik antara negara berkaitan air yang menyaksikan 9 warganegara Nigeria dan 72 warganegara Chad terbunuh. Hal ini jelas membuktikan bahawa perebutan air akibat berlakunya kekurangan sumber air boleh membawa manusia dan negara ke kancah peperangan.

Manakala antara tahun 1989 sehingga 1992 telah berlaku beberapa insiden lagi di sekitar Tasik Chad antaranya ialah berlaku pertempuran antara penduduk Nigeria dengan penduduk Niger akibat perebutan untuk mendapatkan sumber air tasik, serangan terhadap kampung di Bol yang telah mengorbankan 25 orang penduduk di Tasik Chad dan berlaku pertembungan antara penduduk kampung yang tinggal di bahagian hulu Sungai Komadugu Yobe dengan penduduk kampung yang tinggal di bahagian hilir Sungai Komadugu Yobe. Insiden ini membuktikan bahawa air amat penting kepada kelangsungan hidup manusia terutama sekali di kawasan yang mengalami kekurangan sumber air sehingga ia mampu mencetuskan konflik berdarah.

Terdapat pelbagai lagi contoh yang berkaitan dengan konflik air yang berlaku di serata dunia antaranya di Lembah Sungai Jordan, Lembah Sungai Tigris dan Euphrates, Lembah Sungai Nil dan kawasan sungai di rantau Asia Selatan. Terdapat beberapa negara yang berada di kawasan Lembah Sungai Jordan iaitu Lebanon, Jordan, Syria, Palestin (Tebing Barat) dan Israel. Ketiadaan sebarang perjanjian antara negara-negara yang berkongsi air sungai Jordan dan Yarmuk telah membawa kepada persaingan dalam merebut sumber bekalan air di kawsan lembah sungai tersebut. Perebutan air berrlaku antara Syria dengan Israel dan Palestin dengan Israel. Hal ini menunjukkan bahawa air merupakan satu sumber yang bukan sahaja mampu menjamin kelangsungan hidup manusia malah kelangsungan sesebuah negara. Manakala perebutan air sungai di Lembah Sungai Indus pula membabitkan negara Pakistan dan India. Kebimbangan timbul apabila perebutan air sungai ini boleh mencetuskan pertempuran antara kedua-dua buah kuasa nuklear ini. Hal ini bermakna perebutan sumber air mampu menjadi faktor pemangkin kepada tercetusnya peperangan di masa hadapan.

Malaysia juga pernah mengalami krisis air seperti di Kedah (1982), Melaka (1991), Selangor (1998) yang telah menjejaskan lebih kurang 1.8 juta penduduk untuk tempoh enam bulan. Kemudian krisis yang sama juga berlaku pada tahun 2002, 2007, 2012, 2013 dan 2014 di Selangor, Perlis (2002), Negeri Sembilan dan Johor (2005). Namun krisis air yang berlaku di Malaysia bukanlah faktor perubahan iklim semata-mata kerana ia juga melibatkan perancangan atau pengurusan air oleh manusia. Krisis air yang berlaku di Malaysia tidak sampai ke tahap mencetuskan konflik berdarah akibat perebutan untuk mendapatkan sumber bekalan air. Perkara sedemikian tidak mustahil akan berlaku pada suatu hari nanti jika rakyat Malaysia masih terus mengamalkan sikap membazir air. Rakyat Malaysia seharusnya bersyukur dengan nikmat yang telah dikurniakan oleh tuhan yang maha esa kerana negara ini masih dilimpahi dengan air, tidak seperti di benua Afrika. Bagi penduduk di rantau terbabit air amat berharga bak sejongkong emas yang menjadi rebutan sehingga mereka sanggup bermandi darah demi medapatkan sumber air.

Rujukan

Artikel Jurnal

Gleick, H. P. 1993. Water and conflict: Fresh water resources and international security. International Security 18 (1): 79 – 112.

Okpara, T. U, Stringer, C. L, Dougill, J. A & Mohammed D. Bila. 2015. Conflicts about water in Lake Chad: Are environmental, vulnerability and security issues linked? Progress in Development Studies 15 (4): 308 – 325.

Laman Sesawang

BH Online. 2016. Air sebagai sumber kehidupan. http://www.bharian.com.my/node/115197 [17 Mac 2018].

Byanyima, W. & Egeland, J. 2017. Lake Chad Basin: World’s most neglected crisis rages on as the humanitarian scale-up in the region continues, governments and donors are urged to do their part. http://www.aljazeera.com/indepth/opinion/2017/02/lake-chad-basin-world-neglected-crisis-rages-170222104058402.html [17 Mac 2018].

Grossman, Z. 2004. Water wars and international conflict. http://academic.evergreen.edu/g/grossmaz/oforiaa/ [17 Mac 2018].

Goldenberg, S. 2014. Why global water shortages pose threat of terror and war. https://www.theguardian.com/environment/2014/feb/09/global-water-shortages-threat-terror-war [18 Mac 2018].

Jerome, S. 2015. A Brief history of water conflict. https://www.wateronline.com/doc/a-brief-history-of-water-conflict-0001 [18 Mac 2018].

One World News. 2016. South Asian water conflict ‘poses global threat’. http://oneworld.org/2016/10/23/south-asian-water-conflict-pose-global-threat/ [18 Mac 2018].

Rahman. 2014. Kepentingan air dalam kehidupan. http://www.beritakampus.usm.my/index.php/berita/rencana/1799-kepentingan-air-dalam-kehidupan [18 Mac 2018].

Wan Izatul Asma Wan Talaat. 2016. Kepentingan air dalam Kehidupan. http://www.utusan.com.my/rencana/kepentingan-air-dalam-kehidupan-1.208802 [17 Mac 2018].

Artikel ditulis oleh Zulfiqar Mohd Yusof untuk The Patriots.


Saintis Menemui Rangka Manusia Prasejarah Yang Dikebumikan Dalam Gua

Apabila berbicara tentang manusia prasejarah, mesti ada yang melihat gua dengan perspektif penuh stigma. Kononnya manusia yang duduk dalam gua tiada tamadun, yakni primitif bagaikan beruk. Stigma ini adalah salah. Manusia prasejarah memang duduk dalam gua. Tetapi tempat tinggal mereka tidak terhad pada gua semata-mata. Mereka sangat pandai bina-membina (Fowler, 2011).

Cuma ilmu arkeologi dirungkai berdasarkan penemuan. Setiap kali terjumpa tapak binaan purba, baru boleh iktiraf “rumah prasejarah”. Masalah sekarang: berapa banyak tapak “rumah prasejarah” mampu bertahan puluhan ribu lamanya? Silap-silap banyak yang hancur dek pembangunan moden.

Maka gua sahaja sekarang menjadi jendela terbaik untuk mengamati cara hidup manusia prasejarah. Selain daripada faktor perlindungan, banyak gua mempunyai sumber air. Sebab itulah Homo neanderthalis sangat suka dengan gua.

Cuaca Eropah kadangkala tidak menentu, disimpul pula dengan ikatan empat musim. Jadi mereka perlu mencari tempat tinggal yang terjamin. Fosil Neanderthal didapati wujud seawal 430,000 tahun yang lalu. Dan manusia jenis ini pupus sekitar zaman 40,000 tahun hingga 50,000 tahun yang lalu.

Gua Gorham Menjadi Tempat Tinggal

Gibraltar adalah sebuah semenanjung British di Iberia yang menghadap sebuah selat. Di seberang selat ini adalah negara Maghribi (Morocco). Terdapat empat buah gua di Gibraltar yang bersistem sama. Kira gua-gua ini berkaitan antara satu sama lain, semuanya dinamakan sempena Kapten A. Gorham. Tanpa disangka, Gua Gorham adalah tempat terakhir sebuah keluarga Neanderthal.

55,000 tahun yang lalu, Gua Gorham terletak lima kilometer daripada persisiran laut. Namun kenaikan aras saban alaf menyebabkan gigi air laut ini menghampiri pintu masuk gua. Hari ini persisiran laut hanya beberapa meter sahaja daripada gua.

Pada tahun 1848, seorang penjelajah gua menemui tengkorak manusia. Kajian susulan mengesahkan ini tengkorak Homo neanderthalis. Maka banyak ekspedisi penyelidikan datang mengunjungi Gua Gorham.

Mereka terpaksa mengeluarkan pasir, batu stalactite dan najis kelawar setebal 18 meter… sebelum menemui sumber arkeologi luar biasa, iaitu fosil (rangka tidak lengkap) Neanderthal begitu banyak. Kajian mendapati manusia prasejarah di sini suka memburu rusa ibex yang sentiasa berada di kawasan ini. Malah burung yang menyinggah juga akan dimakan. Macam mana saintis tahu? Mereka menemui 150 rangka spesis haiwan berbeza – semuanya boleh dimakan, seperti anjing laut dan kura-kura.

Kejatuhan Neanderthal Di Bumi Gorham

Walaupun berakal sampai boleh menyalakan api dan merawat luka, manusia prasejarah ini tidak mampu bertahan dalam kesejukan yang menghalau jauh sumber makanan mereka.

Tiba-tiba kawasan sekeliling menjadi tidak kondusif. Lalu mereka bermigrasi sampai tinggallah sekelompok kecil… yang kini perlu bersaing dengan Homo sapiens pula. Ikut perbandingan, H. sapiens lebih cerdik merancang.

Dan secara sistematik, H. sapiens menjarah habis sumber makanan untuk kepentingan sendiri. Cara mereka tidak dapat dipastikan, kerana terlalu berkesan sampai Neanderthals tidak boleh berbuat apa-apa. Lalu kelompok kecil ini tidak lagi boleh bertanding. Dan mereka mati di Gua Gorham – seorang demi seorang. Salah satu rangka yang ditemui di sini adalah tengkorak seorang kanak-kanak berusia empat tahun (Vergano, 2014).

Amat ngeri kalau bayangkan kanak-kanak ini tinggal seorang diri dan masih belum sempat kenal dunia. Dan di sinilah dia mati kelaparan.

RUJUKAN:

Fowler, S. (2011, September 7). Into the Stone Age With a Scalpel: A Dig With Clues on Early Urban Life. The New York Times.

Vergano, D. (2014, September 3). Newly Discovered Engraving May Revise Picture of Neanderthal Intelligence. The National Geographic.


Mengkarung Ubah Jantina Semasa Dalam Rahim

Kebiasaannya, reptilia tukar jantina anak mereka semasa ia dalam telur. Tetapi ini sama sekali berbeza dengan sejenis mengkarung Tasmania. Mengkarung yang dikenali sebagai mengkarung salji bertompok ini mengejutkan dunia saintifik apabila menjadi haiwan bukan bertelur pertama yang menukar jantina sebelum lahir. Hal ini didedahkan dalam kajian yang diterbitkan dalam jurnal Proceedings of Royal Society B baru-baru ini.

Mengkarung salji bertompok atau nama saintifiknya Carinascincus ocellatus mampu berbuat demikian disebabkan oleh faktor suhu – faktor sama yang menentukan jantina haiwan reptilia dalam telur. Bagaimanapun, suhu bukan satu-satunya faktor penentu jantina reptilia semasa ia bertelur. Ia juga turut ditentukan oleh faktor genetik.

Contoh paling mudah, biawak berjanggut atau nama saintifiknya Pogona vitticeps. Apabila suhu melebihi 32 darjah Celsius, biawak jantan boleh saja bertukar menjadi biawak betina. Perlakuan ini dikenali pengunduran jantina (sex reversal) dan ini ditentukan oleh gen yang sensitif dengan perubahan suhu.

Tetapi ini hanya terpakai kepada pengunduran jantina betina kepada jantan sahaja dan bukan sebaliknya. Setakat ini, perilaku ini dikesan oleh haiwan bertelur seperti ikan, amfibia dan reptilia tetapi ia dijangka berubah dengan penemuan mengkarung salji Tasmania.

Mengkarung salji ini hanya ditemui sekitar wilayah Australia itu dan diketahui melahirkan anak. Bilangan jantina mengkarung dipengaruhi oleh suhu sesebuah kawasan dengan mengkarung salji jantan banyak ditemui di tempat sejuk. Sementara mengkarung salji betina pula ditemui kawasan bersuhu panas.

Bagi menguji teori ini, 100 mengkarung salji betina ditangkap pada ketinggian altitud yang berbeza sebelum diletakkan di bawah pengawasan suhu berbeza di makmal. Setiap mengkarung salji dipecahkan kepada lima kumpulan dengan setiap kumpulan mengandungi 20 ekor mengkarung.

Untuk eksperimen ini, dua kumpulan akan didedahkan kepada lampu haba untuk tempoh empat dan 10 jam sehari. Dua kumpulan ini didedahkan kepada suhu 10 darjah Celsius apabila lampu ditutup dan 20-37 darjah Celsius apabila lampu dibuka. Baki tiga kumpulan diletakkan di bawah pengawasan suhu sekitar 33, 29 dan 26.5 darjah Celsius pada siang hari dan 10 darjah Celsius pada waktu malam.

Semua 423 anak mengkarung yang dilahirkan kemudiannya diambil sampel DNA dari bahagian ekor mereka. Analisis DNA perlu bukan saja untuk mengetahui jantina mengkarung tetapi organ seksual yang dimilikinya. Semua anak mengkarung betina mempunyai kromosom dua X (XX) sekaligus menunjukkan tidak berlakunya proses pengunduran jantina.

Tetapi ini sama sekali berbeza dengan anak mengkarung jantan. 31 daripada 423 ekor mengkarung atau 7% menunjukkan ia mempunyai organ seksual jantan tetapi mempunyai kromosom dua X (XX). Ini dikesan bukan saja dalam makmal tetapi juga di dunia luar. Di makmal, ini berlaku apabila lampu haba dibuka selama empat jam atau diletakkan di bawah suhu kawalan 26 darjah Celsius.

Pengunduran jantina yang konsisten turut dikesan dalam populasi mengkarung salji walaupun berada pada ketinggian altitud yang berbeza. Ini juga menjelaskan kecenderungan kepada jantina betina dalam populasi mengkarung salji di kawasan panas.

Sekiranya mengkarung jantan XX mengawan dengan mengkarung betina XX, semua anak yang dilahirkan ialah mengkarung salji betina. Ini kerana anak mengkarung generasi kedua ini tidak mempunyai kromosom Y. Ini akan mengakibatkan pertambahan bilangan mengkarung salji betina untuk generasi kedua.

Namun begitu, bagi membuktikan teori ini bukan bersifat sekali sahaja, lebih banyak kajian perlu dibuat terhadap mengkarung salji Tasmania. Ini termasuk tempoh kajian lebih lama dan menyentuh pelbagai generasi mengkarung salji bagi mendapatkan lebih banyak data bernilai untuk spesies haiwan berkenaan.

RUJUKAN

Leste-Lassere, C. (2022, 1 Jun). Lizard can switch from female to male before birth, but not vice versa. New Scientist.

Chapman, M. (2022, 1 Jun). These Non-Egg-Laying Lizards Can Switch Their Sex From Female To Male In The Womb. IFLScience.


Apa Akan Jadi Kalau Kaito Kid Muncul Di Malaysia?

Detektif Conan ialah sebuah karya siri penyiasatan yang dicipta oleh Gosho Aoyama. Komik, animasi, dan filem pertama tersebut masing-masing diterbitkan pada 18 Jun 1994, 8 Januari 1996, dan 19 April 1997. Ketika artikel ini ditulis, komik dan animasi ini telah melebihi 1000 episod.

Magic Kaito ialah sebuah karya yang dicipta ole Gosho Aoyama. Komik, dan animasi pertama tersebut masing-masing telah diterbitkan pada 10 Jun 1987, dan 17 April 2010. Ketika artikel ini ditulis, komik, animasi istimewa dan animasi ini masing-masing telah mencecah 36, 12, dan 24 episod.

Antara watak yang terdapat dalam kedua-dua karya kelahiran Jepun tersebut adalah Kaito Kid. Persoalannya, siapakah itu Kaito Kid?

Amaran kepada peminat setia kedua-dua siri tersebut. Artikel ini mengandungi sekurang-kurangnya satu Pengacau Tidak langsung (Indirect Spoiler). Kepada yang berkenaan, anda boleh menghentikan pembacaan artikel ini.

PENGENALAN KEPADA KAITO KID

Kaito Kid ialah seorang penc.uri yang terkenal kerana menc.uri batu permata. Beliau dikenali sebagai Kaito 1412, KID, Ahli Silap Mata Di Bawah Sinaran Bulan, Lupin Moden, Pendosa Putih, dan Ahli Sihir Terakhir Abad Ini. Dalam sebutan asal, Kaito Kid dikenali sebagai “Kaitō Kiddo (怪盗 キッド)”.

Di sebalik individu yang memakai serba putih, beliau ialah seorang pelajar sekolah menengah. Nama sebenar beliau ialah Kaito Kuroba (黒羽 快斗). Kaito Kuroba juga pandai dalam silap mata. Di sebalik IQ 400nya, beliau gemar mencari masalah dengan pelajar perempuan.

Pada hari Kaito Kid kembali, Kaito Kuroba secara tidak sengaja telah menemui sebuah bilik rahsia di rumahnya. Bilik rahsia tersebut telah mendedahkan identiti bapanya iaitu Toichi Kuroba (黒羽 盗一) sebagai Kaito Kid pertama. Bapanya telah kembali ke negeri abadi.

Kaito Kuroba memakai pakaian Kaito Kid pertama untuk mencari identiti Kaito Kid kedua. Setelah bertemu, Kaito Kid kedua telah mendedahkan identitinya sebagai pembantu Toichi, Konosuke Jii (寺井黄之助). Konosuke telah mendedahkan punca kembalinya Toichi ke negeri abadi.

Konosuke Jii terpaksa memakai pakaian Kaito Kid untuk mencari orang berkenaan. Kaito Kuroba menyambung legasi Kaito Kid pertama. Konosuke Jii berperanan sebagai pembantunya.

Akhirnya, Kaito Kuroba telah berjaya menemui pihak yang mengembalikan bapanya ke negeri abadi. Sebuah organisasi yang misteri sedang mencari Pandora, sejenis batu permata yang akan mengeluarkan air mata apabila Komet Volley melintasi bumi pada setiap 10 ribu tahun.

Sesiapa yang meminum air mata tersebut akan dijanjikan hidup abadi. Dengan petunjuk batu permata akan mengeluarkan sinaran merah di bawah bulan penuh, Kuroba Kaito perlu mencarinya untuk menghalang organisasi berkenaan. Tempoh pencarian adalah sebelum kedatangan Komet Volley.

Pandora dikatakan berada di suatu tempat di seluruh dunia.

KAITO KID DI MALAYSIA

Cuba bayangkan Kaito Kid, dan segala yang terdapat dalam Detektif Conan dan Magic Kaito itu benar-benar wujud. Dan cuba bayangkan, negara kita yang tercinta ini iaitu Malaysia menjadi saksi kepada kekecohan Kaito Kid.

Barangkali artikel ini akan menjawab sedikit persoalan kita. Adalah diharapkan, tuan-tuan dan puan-puan dapat membaca artikel ini dengan hati yang tenang lagikan terbuka.

TARUHAN PERMATA

Agak-agak, permata apakah yang perlu dipertaruhkan untuk menarik perhatian Kaito Kid? Perlu diingatkan, permata yang ingin dipertaruhkan itu mestilah yang asli lagikan berharga. Hal ini kerana, Kaito Kid dapat mengenalpasti keaslian permata itu.

Permata yang terlintas di fikiran kami adalah Permata Biru. Untuk pengetahuan semua, permata ini merupakan yang termahal di dunia. Harga untuk 1 karat (0.2 g) permata ini adalah sebanyak RM 16 juta. Harga keseluruhan sebutir permata tersebut boleh mencecah RM 200 juta.

TEMPAT JANGKAAN

Pernah terfikir ke tidak? Di manakah tempat yang sesuai di Malaysia untuk menarik perhatian Kaito Kid? Pada pendapat kami selaku penulis artikel ini, tempat tersebut haruslah terkenal di seluruh dunia. Tempat tersebut harus dikenali oleh warganegara Malaysia dan sesiapa di seluruh dunia.

Pada pendapat kami, tempat tersebut tidak lain dan tidak bukan adalah di sekitar kawasan Menara Berkembar Petronas. Menara tersebut menjadi mercu tanda kepada sebuah negara di Asia Tenggara yang berbilang budaya tersebut.

KESELAMATAN PERMATA

Permata yang ingin dipertaruhkan itu bagi kami, boleh diletakkan di bahagian tengah Tasik Simfoni di hadapan Suria KLCC. Pancuran air yang memancut tinggi lagikan berirama akan membawa cabaran kepada Kaito Kid dalam menc.ur.i permata tersebut.

Selain itu, pihak berkuasa boleh mengawal keselamatan permata tersebut dari pelbagai cara. Sebahagian mereka boleh mengawalnya di atas Tasik Simfoni. Sebahagian lagi boleh mengawal dari premis berdekatan, dan sebahagian lagi mungkin boleh menyamar sebagai orang awam.

KESAN EKONOMI

Sebelum kedatangan Kaito Kid, pasti ramai orang akan mendatangi ke tempat tersebut. Perkhidmatan bas pelancong, kereta sapu, teksi, dan sebagainya pada waktu itu diibaratkan sebagai pisang goreng panas.
Banyak hotel terutamanya yang menghadap Tasik Simfoni akan habis ditempah. Harga yang jauh lebih tinggi sanggup ditawarkan untuk memiliki bilik itu. Malah, ramai orang kenamaan akan menginap di hotel itu.

Peniaga dan pengusaha akan mengambil kesempatan pada menjelang hari tersebut. Barangan seperti Rantai Kekunci, kek, kuih, kopi dan sebagainya yang bermotifkan wajah Kaito Kid juga menjadi pisang goreng panas.
Pihak media juga boleh mencari duit dengan kedatangan Kaito Kid. Misalnya, siaran berbayar dengan harga yang tinggi. Anak muda sendu media sosial boleh terkenal jika membuat siaran langsung.

CABARAN KEPADA KAITO KID

Beliau akan menghadapi bermacam cabaran di kawasan tersebut. Cabaran tersebut datang dari segala arah.
Cabaran daripada segi iklim Malaysia yang panas dan lembab sepanjang tahun. Hari artikel ini ditulis, suhu Kuala Lumpur adalah 33°C. Berbeza dengan Tokyo yang bersuhu 19°C. Pakaian rasminya perlu diubahsuai.
Kaito Kid perlu berhadapan dengan pihak berkuasa Malaysia. Mereka mengikut arahan ketua untuk tanah air yang tercinta. Penggunaan alat pelindung khas tertentu perlu ada untuk keselamatan dirinya.

Kaito Kid juga perlu bersedia untuk sebarang kemungkinan. Akan ada ramai penjahat akan memburunya. Yang lebih menakutkan, akan ada di antara mereka yang diupah oleh ahli politik.

KAITO KID DIKEPUNG

Permata Biru berjaya jatuh kentangan Kaito Kid. Kejayaan beliau menyebabkan tinggginya semangat pihak berkuasa. Ramai pihak berkuasa akan mengepung dan cuba untuk menangkap Kaito Kid.

Orang awam yang berada di sekitar sanggup menawarkan diri kepada Kaito Kid. Orang awam tersebut meminta agar Kaito Kid menyamar menjadi dirinya. Orang awam akan saling berebut untuk minta disamarkan.

Andai Kaito Kid berjaya ditangkap, pihak berkuasa akan dicemuh kerana dilihat mengapa-apakan orang di bawah umur. Sekiranya sebaliknya, mereka juga dicemuh kerana dilihat tidak cekap. Nauzubillahiminzalik.

PERMATA BIRU

Sekiranya Kaito Kid berjaya menc.uri Permata Biru tersebut, beliau akan mengujinya dengan meletakkan di bawah bulan penuh. Sekiranya bukan Permata Pandora, Kaito Kid akan meletakkannya kembali di Tasik Siimfoni. Sekiranya sebaliknya, cerita baharu akan bermula.

Walau apa pun, kekecohan Kaito Kid akan menjadi tajuk utama dalam kebanyakan media di seluruh dunia. Baik bercetak mahupun elektronik. Orang yang berjaya mendapatkan kembali Permata Biru itu juga berpeluang untuk menjadi terkenal.

AKHIR KATA

Kesimpulannya, itulah senario yang mungkin akan berlaku sekiranya Kaito Kid memulakan kekecohannya di Malaysia. Penc.uri muda bermuka jambu yang bijak menjadi daya penarik kepada ramai orang khususnya orang perempuan.

Pada pendapat anda, apakah senario lain yang akan berlaku sekiranya Kaito Kid memulakan kekecohannya di Malaysia? Adakah anda berharap dengan kedatangan Kaito Kid? Harap berikan ulasan anda di dalam ruang ulasan di bawah.

Semoga artikel mengenai Kaito Kid (怪盗キッド) memberikan manfaat kepada semua orang baik secara langsung mahupun sebaliknya.

TAMAT.

RUJUKAN

Siri Detektif Conan dan Magic Kaito yang sedang diikuti oleh penulis artikel ini.

20 Famous Landmarks In Malaysia. Dicapai pada 19hb Mac 2021 dari https://travel2next.com/landmarks-in-malaysia/

Top 15 Most Expensive Gemstones In The World. Dicapai pada 19hb Mac 2021 dari http://www.geologypage.com/…/top-15-most-expensive…

Accuweather: Kuala Lumpur. Dicapai pada 19hb Mac 2021 dari https://www.accuweather.com/…/current-weather/233776

Accuweather: Tokyo. Dicapai pada 19hb Mac 2021 dari https://www.accuweather.com/…/weather-forecast/226396

ML Studios: Kemunculan Pertama Kaito Kid. Dicapai pada 19 Mac 2021 dari https://youtu.be/oROjR4Z_Vfg

ML Studios: 3 Identiti Di Sebalik Kaito Kid. Dicapai pada 19 Mac 2021 dari https://youtu.be/YJ5MM91bDV0

Detective Conan World: Magic Kaito. Dicapai pada 19 Mac 2021 dari https://www.detectiveconanworld.com/wiki/Magic_Kaito

Detective Conan World: Detective Conan. Dicapai pada 19 Mac 2021 dari https://www.detectiveconanworld.com/wiki/Detective_Conan